M E S T O Š A Ľ A - Mestský úrad

# **Mestské zastupiteľstvo v Šali**

Materiál číslo D 3/6/2023

**Slovenský skauting, 19. zbor Obojživelníkov Šaľa, Družstevná 369/3,   
927 01 Šaľa – žiadosť o prenájom nebytového priestoru v Dome kultúry na ul. SNP v Šali z dôvodu hodného osobitného zreteľa**

Návrh na uznesenie:

Mestské zastupiteľstvo v Šali

## prerokovalo

## žiadosť o prenájom nebytového priestoru v Dome kultúry na ul. SNP v Šali z dôvodu hodného osobitného zreteľa,

## konštatuje, že

## v zmysle § 9a ods. 9 písm. c) zákona č. 138/1991 Zb. o majetku obcí v znení neskorších predpisov ide o prípad hodný osobitného zreteľa spočívajúci v dobrovoľníckej vzdelávacej činnosti nájomcu zameranej na výchovu a voľnočasové aktivity mládeže; zámer prenájmu nebytového priestoru z dôvodu hodného osobitného zreteľa bol zverejnený na úradnej tabuli a webovej stránke mesta 6. septembra 2023,

## schvaľuje

prenájom nebytového priestoru č. 205 nachádzajúceho sa na II. poschodí vo vchode B budovy s. č. 955, dom kultúry na ul. SNP v Šali, postavená na parcele CKN č. 2752/2, vedená katastrálnym odborom Okresného úradu v Šali, pre obec a katastrálne územie Šaľa na liste vlastníctva č. 1, na dobu určitú 2 roky, vo výške nájomného 1,- EUR/rok, pre Slovenský skauting, 19. zbor Obojživelníkov Šaľa, sídlo Družstevná 369/3, 927 01 Šaľa, IČO 005987218026, s povinnosťou úhrady nákladov na služby spojené s užívaním nebytového priestoru v plnej výške.

(pozn.: na schválenie je potrebná 3/5 väčšina všetkých poslancov)

**Spracovala: Predkladá:**

JUDr. Ing. Margita Pekárová v. r. Mgr. Miloš Kopiary v. r.

vedúca OSMaZM referent OSMaZM

Predložené mestskému zastupiteľstvu 21. septembra 2023

**Dôvodová správa:**

Mestskému úradu v Šali (ďalej len „MsÚ“) bola doručená dňa 2.8.2023, doplnená dňa 9.8.2023 a doplnená dňa 23.08.2023 žiadosť od žiadateľa: Slovenský skauting, 19. zbor Obojživelníkov Šaľa, sídlo: Družstevná 369/3, 927 01 Šaľa, IČO: 005987218026, právna forma: organizačná jednotka občianskeho združenia: Slovenský skauting, so sídlom: Mokrohájska cesta 1790/6, 841 04 Bratislava-Karlova Ves, IČO: 00598721, (ďalej len „žiadateľ“) o nájom nebytového priestoru č. 205 nachádzajúceho sa na II. poschodí vo vchode B budovy s. č. 955 dom kultúry na ul. SNP v Šali postavená na parc. č. 2752/2 vedená katastrálnym odborom Okresného úradu v Šali, pre obec a katastrálne územie Šaľa na liste vlastníctva č. 1, na dobu určitú 2 roky, v cene 1,- EUR/rok (ďalej len „nebytový priestor“) (príloha č. 1 – žiadosť, príloha č. 2 – doplnenie žiadosti zo dňa 9.8.2023, príloha č. 3 – výpis z registra mimovládnych organizácií, príloha č. 4. doplnenie žiadosti zo dňa 23.08.2023).

Žiadateľ mieni využívať nebytový priestor na vzdelávacie aktivity detí a mládeže oddielu najmä v období školského roka a v lete v prípade nepriaznivého počasia. Do nebytového priestoru mieni vniesť aj doplnkové veci stoly, hry, tabule a iné pomôcky, a preto žiada o trvalý nájom nebytového priestoru.

Podľa ust. § 9 ods. 2 Zásad hospodárenia s majetkom mesta v platnom znení (ďalej len „Zásady“) je mesto povinné prenechávať majetok mesta do nájmu najmenej za také nájomné, aké je uvedené v prílohe č. 1, 3, 6 a 7 Zásad s výnimkami uvedenými v písm. a), písm. b) a písm. d) tohto ustanovenia Zásad.

Podľa ust. § 9 ods. 2 písm. d) Zásad sa právnickým osobám poskytujúcim verejnoprospešné služby určuje výška nájomného vo výške 80% zo sadzby podľa písm. h) Prílohy č. 3 k Zásadám, pričom nájomca je povinný prenajímateľovi uhradiť náklady za služby spojené s užívaním prenajatých nebytových priestorov v plnej výške.

Podľa ust. § 9 ods. 2 písm. e) Zásad o výnimkách podľa § 9 ods. 2. písm. d) Zásad individuálne rozhoduje MsZ 3/5 väčšinou všetkých poslancov, ak o zníženie  takto stanoveného nájomného, resp. zníženie úhrad za služby spojené s užívaním prenajatých nebytových priestorov požiada právnická osoba, ktorá najmä:

* pravidelne reprezentuje mesto
* poskytuje verejnoprospešné služby prostredníctvom dobrovoľníkov.

Podľa ust. § 9 ods. 2 písm. f) Zásad o nájmoch podľa ust. § 9 ods. 2 písm. d) rozhoduje MsZ 3/5 väčšinou všetkých poslancov ako o prípadoch hodných osobitného zreteľa.

Výpočet nájomného podľa prílohy č. 3 k Zásadám v II. pásme podľa prílohy č. 4 k Zásadám je sadzba nájmu za kancelárske priestory v sume 60,412 EUR/1m2/1rok t.j. pri výmere podlahovej plochy nebytového priestoru 36,51 m2 by bolo nájomné v sume 2205,64 EUR/rok t.j. v sume 183,8 EUR/mesiac a režijné náklady, ktoré predstavujú náklady na dodávku elektrickej energie vo výške 2,- EUR/mesiac, vodné stočné vo výške 4,11 EUR/mesiac, vykurovanie vo výške 17,37 EUR/mesiac, t.j. spolu 23,48 EUR/mesiac. Celkové nájomné spolu s režijnými nákladmi činí 207,-EUR/mesiac.

V Zmysle ust. § 9 ods. 2 písm. d) Zásad predstavuje 80% sumy nájomného sumu 48,33 EUR/1m2/rok, t.j. pri výmere podlahovej plochy 36,51 m2 spolu 1 764,53 EUR/rok, čo je 147,04 EUR/mesiac a spolu s režijnými nákladmi v sume 170,52 EUR/mesiac.

V zmysle § 9 bod 3 Zásad hospodárenia s majetkom mesta Šaľa zámer prenajať majetok ako prípad hodný osobitného zreteľa a jeho zverejnenie schvaľuje primátor mesta. Zámer bol zverejnený dňa 6.septembra 2023, t.j. 15 – dňová lehota v zmysle zákona bola dodržaná.

**Stanovisko MsÚ**

MsÚ odporúča MsZ schváliť nájom nebytového priestoru v cene nájomného podľa ust. § 9 ods. 2, písm. d) Zásad hospodárenia s majetkom mesta Šaľa, t.j. vo výške 80% zo sadzby podľa písm. h) Prílohy č. 3 k Zásadám hospodárenia s majetkom mesta Šaľa, t.j. v sume 48,33 EUR/1m2/rok a pri výmere podlahovej plochy 36,51 m2 v sume 1 764,53 EUR/rok spolu s povinnosťou úhrady nákladov na služby spojené s užívaním nebytového priestoru v plnej výške.