M E S T O Š A Ľ A - Mestský úrad

# **Mestské zastupiteľstvo v Šali**

Materiál číslo B 1/6/2023

**Návrh na zmenu uznesenia Mestského zastupiteľstva v Šali č. 4/2023 – XIX. zo dňa 29. 06. 2023**

Návrh na uznesenie:

Mestské zastupiteľstvo v Šali

1. **prerokovalo**

návrh na zmenu uznesenia Mestského zastupiteľstva v Šali č. 4/2023 – XIX. zo dňa   
29. 06. 2023,

1. **schvaľuje**

zmenu uznesenia Mestského zastupiteľstva v Šali č. 4/2023 – XIX. zo dňa 29. 06. 2023 ohľadom rozsahu vecného bremena nasledovne: slovné spojenie „v rozsahu stanovenom podľa geometrického plánu č. 37/2019, vypracovaný vyhotoviteľom SLEMI s.r.o.,   
so sídlom Lachova 1599/2, Bratislava IČO: 48289337, úradne overený Okresným úradom Šaľa, katastrálnym odborom dňa 20.12.2019, pod číslom G1-489/2019,“ sa ruší   
a nahrádza sa slovným spojením: „v rozsahu stanovenom podľa geometrického plánu   
č. 34125361-29/2022, vypracovaný vyhotoviteľom GEOplán Trenčín s.r.o., so sídlom Dolný Šianec 1, 911 01 Trenčín, IČO: 34125361, dňa 08. 03. 2022, úradne overený katastrálnym odborom Okresného úradu Šaľa dňa 21.03.2022, pod číslom G1-132/2022,“.

**Spracoval: Predkladá:**

Mgr. Miloš Kopiary v. r. Mgr. Miloš Kopiary v. r.

referent OSMaZM referent OSMaZM

Predložené mestskému zastupiteľstvu 21. septembra 2023

**Dôvodová správa:**

Na základe žiadosti spoločnosti MeT Šaľa spol. s r.o., so sídlom Kvetná 4, 927 01 Šaľa, IČO: 34 115 161 (ďalej len „žiadateľ“) bolo na predchádzajúcom zasadnutí Mestského zastupiteľstva v Šali (ďalej aj ako „MsZ“) Uznesením č. 4/2023 – XIX. zo dňa 29.06.2023 schválené zriadenie časovo neobmedzených vecných bremien in personam na pozemky vo vlastníctve mesta Šaľa, parcela registra EKN číslo 1478, ostatná plocha o výmere 11299 m2 a parcela registra EKN číslo 1320, zastavaná plocha a nádvorie o výmere 156 m2, vedené katastrálnym odborom Okresného úradu Šaľa pre obec a katastrálne územie Šaľa na LV číslo 7266, ako aj parcela registra CKN číslo 2437, zastavaná plocha a nádvorie o výmere 2604 m2, parcela registra CKN číslo 2684, zastavaná plocha a nádvorie o výmere 1803 m2, parcela registra CKN číslo 2704, zastavaná plocha a nádvorie o výmere 2403 m2 a parcela registra CKN číslo 2706/1, zastavaná plocha a nádvorie o výmere 913 m2, vedené katastrálnym odborom Okresného úradu Šaľa pre obec a katastrálne územie Šaľa na LV číslo 1, spočívajúcich v zriadení a uložení elektroenergetických zariadení, užívaní, prevádzkovaní, údržbe, opráv, úprav, rekonštrukciách, modernizáciách a akýchkoľvek iných stavebných úprav elektroenergetických zariadení a ich odstránení, vstup, prechod a prejazd peši, motorovými a nemotorovými dopravnými prostriedkami, strojmi a mechanizmamioprávneným za účelom výkonu povolenej činnosti v zmysle zákona č. 251/2012 Z.z. o energetike a o zmene a doplnení niektorých zákonov v znení neskorších predpisov, v rozsahu stanovenom podľa geometrického plánu č. 37/2019, vypracovaný vyhotoviteľom SLEMI s.r.o., so sídlom Lachova 1599/2, Bratislava IČO: 48289337, úradne overený Okresným úradom Šaľa, katastrálnym odborom dňa 20.12.2019, pod číslom G1-489/2019, bezodplatne v prospech spoločnosti Západoslovenská distribučná, a.s., so sídlom: Čulenova 6, 816 47 Bratislava, IČO: 36361518 (ďalej aj ako „oprávnený z vecného bremena“).

Žiadateľ je investorom stavby elektroenergetických zariadení „Areál MeT spol. s r.o. – objekty: Káblová VN prípojka 22 kV preloženie NN skrine SR8“ (ďalej len „stavba“), ktorej užívanie bolo povolené kolaudačným rozhodnutím číslo 43510/2021/SU/3620 vydaným mestom Šaľa ako vecne a miestne príslušným stavebným úradom dňa 16.12.2021, právoplatné a vykonateľné dňa 22.12.2021. Žiadateľ doručil na Mestský úrad v Šali (ďalej len „MsÚ“) dňa 17.05.2023 písomnú žiadosť o uzatvorenie zmluvy o zriadení vecných bremien na dotknuté pozemky vo vlastníctve mesta Šaľa spolu s geometrickým plánom č. 37/2019, vypracovaný vyhotoviteľom SLEMI s.r.o., so sídlom Lachova 1599/2, Bratislava IČO: 48289337, úradne overený Okresným úradom Šaľa, katastrálnym odborom dňa 20.12.2019, pod číslom G1-489/2019 (ďalej aj ako „pôvodný GP“), podľa ktorého žiadal zriadiť vecné bremená na dotknuté pozemky vo vlastníctve mesta Šaľa.

Vecný útvar MsÚ na základe Uznesenia č. 4/2023 – XIX. zo dňa 29.06.2023 pripravil návrh zmluvy o zriadení vecných bremien a doručil ho oprávnenému z vecného bremena a žiadateľovi. Na návrh zmluvy oprávnený z vecného bremena reagoval, že priebeh vecného bremena po realizácii stavby bol zameraný geometrickým plánom č. 34125361-29/2022, vypracovaný vyhotoviteľom GEOplán Trenčín s.r.o., so sídlom Dolný Šianec 1, 911 01 Trenčín, IČO: 34125361, dňa 08.03.2022, úradne overený katastrálnym odborom Okresného úradu Šaľa dňa 21.03.2022, pod číslom G1-132/2022 (ďalej aj ako „nový GP“) a podľa tohto nového GP majú byť zriadené vecné bremená na pozemky vo vlastníctve mesta Šaľa, na ktorých je zrealizovaná stavba. Vecný útvar MsÚ nemal vedomosť o existencii nového GP a pri vypracovaní materiálu na rokovanie MsZ, ktoré sa uskutočnilo v júni 2023 vychádzal z informácií uvedených v žiadosti žiadateľa.

Následne žiadateľ doručil na MsÚ dňa 14.08.2023 žiadosť o zmenu uznesenia č. 4/2023 – XIX. zo dňa 29.6.2023 (Príloha č. 1 – žiadosť o zmenu uznesenia), ktorou zároveň žiada zriadiť vecné bremená na dotknuté pozemky vo vlastníctve mesta Šaľa podľa nového GP (Príloha č. 2 - GP č. 132/2022).

**Stanovisko MsÚ:**

Nakoľko v pôvodnom GP ako aj v novom GP je zoznam dotknutých parciel vo vlastníctve mesta Šaľa rovnaký a rozdiel je len v priebehu vecných bremien na jednotlivých parcelách vo vlastníctve mesta Šaľa, MsÚ navrhuje v Uznesení č. 4/2023 – XIX. zo dňa 29.06.2023 zmeniť rozsah vecných bremien tak, že v texte uznesenia bude pôvodný GP nahradený novým GP. MsÚ odporúča MsZ prijať uznesenie v navrhovanom znení.