### M E S T O Š A Ľ A - Mestský úrad

# **Mestské zastupiteľstvo v Šali**

**Materiál číslo C 2/6/2023**

**Monitorovacia správa hospodárenia mesta Šaľa za I. polrok 2023**

Návrh na uznesenie:

Mestské zastupiteľstvo v Šali

## prerokovalo

monitorovaciu správu hospodárenia mesta Šaľa za I. polrok 2023,

1. **berie na vedomie**

monitorovaciu správu hospodárenia mesta Šaľa za I. polrok 2023.

**Spracoval: Predkladá:**

Ing. Jana Kováčiková v. r. Ing. Jana Nitrayová v. r.

rozpočtárka a analytička prednostka MsÚ

Predložené mestskému zastupiteľstvu 21. septembra 2023

**Dôvodová správa**

Podľa § 12 zákona č. 583/2004 Z. z. o rozpočtových pravidlách územnej samosprávy v platnom znení je povinnosťou mesta v priebehu roka kontrolovať hospodárenie mesta,   
monitorovať a hodnotiť plnenie programov rozpočtu mesta. Táto povinnosť sa zabezpečuje vypracovaním monitorovacej správy.

Rozpočet mesta Šaľa bol schválený Uznesením MsZ č. 9/2022 – X zo dňa 15.12.2022. Rozpočet bol v priebehu roka jedenkrát upravovaný MsZ. Zmena rozpočtu bola schválená uznesením MsZ č. 4/2023 - XII dňa 29.06.2023 a rozpočtovými opatreniami, ktoré boli schválené primátorom mesta.

**Výsledok hospodárenia** (vrátane finančných operácií) **predstavuje k 30.6.2023 prebytok vo výške 985 747 EUR.**

Rozpočet a plnenie rozpočtu k 30.6.2023 sú uvedené v nasledujúcej tabuľke:

|  |  |  |  |  |  |  |
| --- | --- | --- | --- | --- | --- | --- |
| **v EUR** | **Skutočnosť  k 30.6.2021** | **Skutočnosť  k 30.6.2022** | **Rozpočet 2023 schválený 15.12.2022** | **Rozpočet 2023 upravený 29.06.2023** | **Skutočnosť  k 30.6.2023** | **%  plnenia** |
| **Bežné príjmy- (100, 200, 300)** | 10 104 483 | 10 927 526 | 24 709 550 | 26 347 278 | 13 079 300 | 49,64 |
| **Bežné výdavky- (600)** | 9 311 933 | 10 794 337 | 24 080 845 | 25 673 049 | 12 299 510 | 47,91 |
| **Rozdiel** | 792 551 | 133 188 | 628 705 | 674 229 | 779 791 |  |
|  |  |  |  |  |  |  |
| **Kapitálové príjmy- (230, 320)** | 277 447 | 378 586 | 6 885 615 | 6 871 097 | 267 646 | 3,90 |
| **Kapitálové výdavky- (700)** | 111 074 | 2 195 589 | 8 701 200 | 8 858 658 | 734 569 | 8,29 |
| **Rozdiel** | 166 374 | -1 817 003 | -1 815 585 | -1 987 561 | -466 923 |  |
|  |  |  |  |  |  |  |
| **Príjmové finančné operácie- (400, 500)** | 323 108 | 2 914 916 | 2 343 630 | 2 477 232 | 1 003 165 | 40,50 |
| **Výdavkové finančné operácie- (800)** | 105 960 | 655 620 | 1 156 750 | 1 163 900 | 330 286 | 28,38 |
| **Rozdiel** | 217 148 | 2 259 297 | 1 186 880 | 1 313 332 | 672 878 |  |
|  |  |  |  |  |  |  |
| **PRÍJMY SPOLU** | 10 705 039 | 14 221 028 | 33 938 795 | 35 695 607 | 14 350 111 | 40,20 |
| **VÝDAVKY SPOLU** | 9 528 967 | 13 645 545 | 33 938 795 | 35 695 607 | 13 364 365 | 37,44 |
| **ROZDIEL** | 1 176 072 | 575 482 | 0 | 0 | 985 747 |  |

Plnenie príjmov a čerpanie výdavkov nie je možné posudzovať podľa ideálneho časového percenta z ročného rozpočtu. K plneniu niektorých príjmov (napr. daň z nehnuteľnosti, poplatok za komunálny odpad, kapitálové príjmy, správne poplatky) a k čerpaniu niektorých výdavkov dochádza aj jednorazovo, resp. len v určitom časovom období roka. Plnenie rozpočtu v 1. polroku ovplyvnila inflácia a energetická kríza na výdavkovej strane a zvýšenie rodičovského daňového bonusu na strane príjmov.

**Obsah**

1. **Textovú časť**
2. Zhodnotenie príjmovej časti rozpočtu mesta
3. Zhodnotenie výdavkovej časti rozpočtu mesta
4. Prehľad záväzkov k 30.6.2023
5. Prehľad úverov k 30.6.2023
6. Stav a vývoj nedoplatkov na dani z nehnuteľnosti a poplatku za komunálne odpady k 30.6.2023
7. **Tabuľkovú časť**
8. Tabuľka č. 1: Plnenie príjmov rozpočtu k 30.6.2023
9. Tabuľka č. 2: Čerpanie programovo rozpočtovaných výdavkov k 30.6.2023
10. Tabuľka č. 3: Sumár príjmov a výdavkov k 30.6.2023
11. Tabuľka č. 4: Investície 2023
12. Tabuľka č. 5: Rozpočet príjmov a výdavkov rozpočtových organizácií a spolu mesta Šaľa na rok 2023
13. **Zhodnotenie príjmovej časti rozpočtu mesta**

Za 1. polrok 2023 sú celkové príjmy naplnené na 40,20 % v sume 14 350 111 EUR. V porovnaní s prvým polrokom 2022 sú celkové príjmy o 129 083 EUR vyššie, pričom bežné príjmy rozpočtu sa v porovnaní s polrokom 2022 zvýšili o 2 151 774 EUR, kapitálové príjmy sa znížili o 110 940 EUR a príjmové finančné operácie poklesli o 1 911 751 EUR.

Podľa jednotlivých druhov príjmov bolo plnenie príjmovej časti rozpočtu nasledovné:

|  |  |  |  |  |  |  |
| --- | --- | --- | --- | --- | --- | --- |
|  | **Skutočnosť k 30.6.2021** | **Skutočnosť  k 30.6.2022** | **Rozpočet 2023 schválený 15.12.2022** | **Rozpočet 2023 upravený 29.06.2023** | **Skutočnosť  k 30.6.2023** | **% plnenia** |
| **Bežné príjmy (100, 200, 300)** | 10 104 483 | 10 927 526 | 24 709 550 | 26 347 278 | 13 079 300 | 49,64 |
| **Kapitálové príjmy (230)** | 277 447 | 378 586 | 6 885 615 | 6 871 097 | 267 646 | 3,90 |
| **Príjmové finančné operácie (400, 500)** | 323 108 | 2 914 916 | 2 343 630 | 2 477 232 | 1 003 165 | 40,50 |
| **Spolu** | **10 705 039** | **14 221 028** | **33 938 795** | **35 695 607** | **14 350 111** | **40,20** |

**Bežné príjmy**

Štruktúra bežných príjmov je uvedená v nasledujúcej tabuľke:

|  |  |  |  |  |  |  |
| --- | --- | --- | --- | --- | --- | --- |
| **Bežné príjmy v EUR** | **Skutočnosť k 30.6.2021** | **Skutočnosť  k 30.6.2022** | **Rozpočet 2023 schválený 15.12.2022** | **Rozpočet 2023 upravený 29.06.2023** | **Skutočnosť  k 30.6.2023** | **% plnenia** |
| **Daň z príjmov fyzických osôb** | 4 181 951 | 4 639 157 | 10 600 000 | 10 600 000 | 5 257 636 | 49,60 |
| **Daň z nehnuteľnosti** | 659 747 | 731 664 | 1 500 000 | 1 500 000 | 920 412 | 61,36 |
| **Poplatok za komunálny odpad fyzické osoby** | 373 754 | 391 882 | 710 000 | 710 000 | 415 782 | 58,56 |
| **Poplatok za komunálny odpad právnické osoby** | 114 200 | 129 266 | 210 000 | 210 000 | 172 365 | 82,08 |
| **Ostatné dane** | 100 791 | 130 516 | 243 000 | 243 000 | 167 601 | 68,97 |
| **Príjmy z vlastníctva** | 485 475 | 523 667 | 1 064 200 | 1 069 200 | 585 329 | 54,74 |
| **Administratívne a iné poplatky** | 503 920 | 900 696 | 2 215 900 | 2 103 590 | 1 062 108 | 50,49 |
| **Ostatné príjmy** | 47 868 | 66 703 | 117 500 | 153 100 | 73 903 | 48,27 |
| **Transfery** | 3 636 778 | 3 413 975 | 8 048 950 | 9 758 388 | 4 424 165 | 45,34 |
| **Spolu** | **10 104 483** | **10 927 526** | **24 709 550** | **26 347 278** | **13 079 300** | **49,64** |

1. **Bežné príjmy- daňové (100)**

V  kategórii daňových príjmov sa klasifikujú príjmy z dani z príjmu FO, daň z nehnuteľnosti, daň za psa, daň z ubytovania, daň za užívanie verejného priestranstva a poplatok za komunálny odpad. Daňové príjmy boli plnené na úrovni 52,28 %.

|  |  |  |  |  |  |
| --- | --- | --- | --- | --- | --- |
| **Skutočnosť k 30.6.2021** | **Skutočnosť k 30.6.2022** | **Rozpočet 2023 schválený 15.12.2022** | **Rozpočet 2023 upravený 29.06.2023** | **Skutočnosť k 30.6.2023** | **% plnenia** |
| 5 430 443 | 6 022 485 | **13 263 000** | **13 263 000** | **6 933 796** | **52,28** |

Jednotlivé daňové príjmy boli plnené nasledovne:

* ***Daň z príjmov fyzických osôb***

výnos dane z príjmov fyzických osôb poukázaný územnej samospráve je z hľadiska objemu rozhodujúcim príjmom mesta. Výška tohto príjmu v zmysle kritérií určeným nariadením vlády SR za obdobie I. polroka dosiahla 5 257 636 EUR, čo predstavuje 49,60 % plnenie. Oproti porovnateľnému obdobiu minulého roka vzrástli tieto príjmy o 618 479 EUR, čo predstavuje výšku mimoriadnej kompenzácie štátu v dôsledku poklesu výberu dane z príjmov pre samosprávy zvýšením daňového bonusu pre rodičov (tento pokles sa začal výraznejšie prejavovať od mája). Naplnenie rozpočtu z podielových daní je do konca roka neisté, čo ohrozuje finančnú stabilitu mesta.

Porovnanie dane z príjmu v jednotlivých mesiacoch

|  |  |  |  |  |  |
| --- | --- | --- | --- | --- | --- |
|  | **Skutočnosť k 30.6.2021** | **Skutočnosť k 30.6.2022** | **Skutočnosť k 30.6.2023** | **Rozdiel 2023-2022** | **% zmena 2023-2022** |
| **Január** | 999 860 | 1 055 810 | 1 162 009 | +106 199 | +10,06 |
| **Február** | 798 029 | 907 526 | 1 058 395 | +150 869 | +16,62 |
| **Marec** | 700 391 | 824 212 | 847 987 | +23 775 | +2,88 |
| **Apríl** | 723 295 | 799 929 | 1 423 488 | +623 559 | +77,95 |
| **Máj** | 390 715 | 346 478 | 234 880 | -111 598 | -32,21 |
| **Jún** | 569 661 | 705 202 | 530 877 | -174 325 | -24,72 |
| **Spolu** | **4 181 951** | **4 639 157** | **5 257 636** | **+618 479** | **+13,33** |

* ***Daň z nehnuteľnosti***

k 30.6.2023 dosiahla úroveň 920 412 EUR, čo je 61,36 % plnenie rozpočtu a tvorí najvýznamnejšiu časť vlastných príjmov mesta Šaľa. Príjem sa medziročne zvýšil o 188 748 EUR v dôsledku zvýšených sadzieb dane z nehnuteľnosti od 1.1.2023.

Z celkovej sumy dane z nehnuteľností boli k 30.6.2023:

- daň z ***pozemkov*** v sume 141 372 EUR,

- daň zo ***stavieb*** v sume 646 252 EUR,

- daň z ***bytov*** v sume 132 788 EUR.

* ***Poplatok za komunálne odpady - fyzické osoby, drobný stavebný odpad***

je k 30.6.2023 naplnený na 58,56 % v sume 415 782 EUR a zaznamenal medziročný nárast o 23 900 EUR taktiež v dôsledku zvýšenia poplatku z 35 EUR/osoba na 40 EUR/osoba/rok.

* ***Poplatok za komunálne odpady – množstvový zber (fyzické osoby, podnikatelia a právnické osoby)***

je k 30.6.2023 naplnený na 82,08 % v sume 172 365 EUR, pričom došlo k medziročnému nárastu o 43 099 EUR. Nárast je spôsobený zvýšenou sadzbou.

* ***Ostatné dane*** tvoria daň za psa, daň za užívanie verejného priestranstva, daň z ubytovania a daň za rozvoj.

Z rozpočtovaných 243 000 EUR je skutočný príjem vo výške 167 601 EUR, čo je 68,97 % plnenie a predstavuje medziročný nárast príjmov o 37 085 EUR. Sú to daňové príjmy za prenajaté parkovacie miesta, umiestnenie reklamy a predajného stánku na verejnom priestranstve na území mesta, za psa chovaného fyzickou alebo právnickou osobou na území mesta,  za ubytovanie v zariadeniach hotelov, motelov, penziónov a ostatných ubytovacích zariadeniach na území mesta a daň za rozvoj. Nárast bol spôsobený zvýšeným príjmom z poplatku za rozvoj a z dane za ubytovanie.

1. **Bežné príjmy (200, 300) - nedaňové**

V tejto kategórii nedaňových príjmov sa klasifikujú príjmy, ktoré vznikajú z vlastníctva majetku, z poplatkov, z transferov a grantov.

|  |  |  |  |  |  |
| --- | --- | --- | --- | --- | --- |
| **Skutočnosť k 30.6.2021** | **Skutočnosť k 30.6.2022** | **Rozpočet 2023 schválený 15.12.2022** | **Rozpočet 2023 upravený 29.06.2022** | **Skutočnosť k 30.6.2023** | **% plnenia** |
| 4 674 040 | 4 905 041 | **11 446 550** | **13 084 278** | **6 145 505** | **46,97** |

1. **Príjmy z vlastníctva**

Ide o príjem na základe uzatvorených nájomných zmlúv z prenájmov pozemkov vo vlastníctve mesta v užívaní fyzických a právnických osôb pod objektmi podnikateľských   
a nepodnikateľských aktivít, spevnených plôch (dvory, schodiská, prístupové komunikácie, parkoviská), záhradky, pozemky pod garážami a za prenájom nebytových a obytných priestorov v majetku mesta Šaľa.

|  |  |  |  |  |  |
| --- | --- | --- | --- | --- | --- |
| **Skutočnosť k 30.6.2021** | **Skutočnosť k 30.6.2022** | **Rozpočet 2023 schválený 15.12.2022** | **Rozpočet 2023 upravený 29.06.2022** | **Skutočnosť k 30.6.2023** | **% plnenia** |
| 485 475 | 523 667 | **1 064 200** | **1 069 200** | **585 329** | **54,74** |

**Príjmy z vlastníctva** dosahujú úroveň 585 329 EUR**,** čo je v porovnaní s rovnakým obdobím predchádzajúceho roka o 61 662 EUR viac. Vyššie príjmy súvisia s príjmom z nájomného za byty a s vyšším príjmov z nájomného za pozemky.

Príjmy z vlastníctva sú nasledovné:

|  |  |  |  |
| --- | --- | --- | --- |
|  | **Skutočnosť k 30.6.2021** | **Skutočnosť k 30.6.2022** | **Skutočnosť k 30.6.2023** |
| Nájomné z pozemkov | 40 372 | 43 431 | 73 478 |
| Prenájom VP | 2 324 | 10 240 | 9 689 |
| Nájomné COV | 924 | 915 | 823 |
| Nájomné z bytov | 394 206 | 415 386 | 451 855 |
| Nájomné DK | 9 278 | 2 544 | 968 |
| Nájomné Dolná | 4 204 | 7 927 | 3 959 |
| Nájomné športoviská | 1 110 | 2 468 | 3 011 |
| Nájomné - dom smútku | 16 837 | 13 274 | 12 237 |
| Ostatné nájomné | 15 269 | 22 098 | 20 005 |
| Príležitostný prenájom | 952 | 5 385 | 9 305 |
| **SPOLU** | **485 475** | **523 667** | **585 329** |

1. **Administratívne poplatky a iné poplatky a platby**

Patria sem správne poplatky, príjmy z pokút, penále a ostatné.

|  |  |  |  |  |  |
| --- | --- | --- | --- | --- | --- |
| **Skutočnosť k 30.6.2021** | **Skutočnosť k 30.6.2022** | **Rozpočet 2023 schválený 15.12.2022** | **Rozpočet 2023 upravený 29.06.2023** | **Skutočnosť k 30.6.2023** | **% plnenia** |
| 503 920 | 900 696 | **2 215 900** | **2 103 590** | **1 062 108** | **50,49** |

Nárast administratívnych príjmov oproti polroku 2022 (nárast o 161 412 EUR) je spôsobený hlavne nárastom vlastných príjmov a jedální škôl, školských zariadení, domova dôchodcov a  príjmom z kultúrnych a športových podujatí a kina.

Prehľad jednotlivých druhov v kategórii administratívnych príjmov a porovnanie s rovnakým obdobím predchádzajúcich rokov je uvedený v nasledujúcej tabuľke:

|  |  |  |  |
| --- | --- | --- | --- |
| **Druh poplatku** | **Skutočnosť k 30.6.2021** | **Skutočnosť k 30.6.2022** | **Skutočnosť k 30.6.2023** |
| správne poplatky automaty | 0 | 0 | 100 |
| správne poplatky ŽP, SÚ, ostatné | 10 469 | 10 605 | 6 767 |
| správne poplatky matrika | 2 455 | 3 800 | 3 058 |
| správne poplatky evidencia obyvateľstva | 685 | 500 | 610 |
| správne poplatky rybárske lístky | 419 | 529 | 329 |
| správne poplatky osvedčovanie listín a podpisov | 15 849 | 16 585 | 13 980 |
| pokuty MsP, COV, SÚ, ostatné | 7 637 | 12 955 | 13 539 |
| úroky z omeškania | 749 | 3 647 | 662 |
| cintorínske poplatky - hrobové miesta | 7 845 | 11 810 | 12 311 |
| tábor, prop. materiál, rozhl., knihy, WC,súť. podklady | 2 370 | 1 652 | 1 831 |
| PCO | 7 637 | 7 513 | 7 811 |
| príjmy MsKS - vstupné kultúrne podujatia | 11 | 38 034 | 53 589 |
| vstupné kino | 0 | 6 446 | 31 181 |
| ostatné príjmy MsKS (kurzy, výlep plagátov) | 13 | 1 791 | 3 157 |
| Terra Wag | 0 | 1 220 | 840 |
| vstupné športoviská | 0 | 0 | 10 315 |
| príjem domov dôchodcov | 151 968 | 174 756 | 192 050 |
| príjem DD jedáleň - potraviny | 74 356 | 85 733 | 99 483 |
| vlastné príjmy MsKJJ - členské | 1 228 | 2 385 | 2 612 |
| vlastné príjmy škôl a školských zariadení | 149 860 | 241 758 | 262 695 |
| príjmy školské jedálne - potraviny | 69 658 | 278 235 | 344 412 |
| poplatky za znečisťovanie ovzdušia | 710 | 744 | 778 |
| **Administratívne a iné poplatky spolu** | **503 920** | **900 696** | **1 062 108** |

1. **Ostatné príjmy**

Rozpočtujú sa tu predovšetkým výťažky zo stávkových kancelárií, videohier a ruliet prevádzkovaných na území mesta, vratky finančných prostriedkov, príjmy z dobropisov a úrokov.

|  |  |  |  |  |  |
| --- | --- | --- | --- | --- | --- |
| **Skutočnosť k 30.6.2021** | **Skutočnosť k 30.6.2022** | **Rozpočet 2023 schválený 15.12.2022** | **Rozpočet 2023 upravený 29.06.2023** | **Skutočnosť k 30.6.2023** | **% plnenia** |
| 47 868 | 66 703 | **117 500** | **153 100** | **73 903** | **48,27** |

Ostatné príjmysú v porovnaní s polrokom 2022 vyššie o 7 200 EUR. Zvýšili sa príjmy z uplatnených poistných udalostí.

1. **Granty a transfery**

V tejto kategórii príjmov sa klasifikujú dobrovoľné príspevky na bežné účely, transfery na prenesený výkon štátnej správy alebo dotácie a granty z fondov EÚ a iných zdrojov.

|  |  |  |  |  |  |
| --- | --- | --- | --- | --- | --- |
| **Skutočnosť k 30.6.2021** | **Skutočnosť k 30.6.2022** | **Rozpočet 2023 schválený 15.12.2022** | **Rozpočet 2023 upravený 29.06.2023** | **Skutočnosť k 30.6.2023** | **% plnenia** |
| 3 636 778 | 3 413 975 | **8 048 950** | **9 758 388** | **4 424 165** | **45,34** |

Granty a transfery predstavujú účelovo viazané finančné prostriedky pre sociálnu oblasť, kultúru, šport, životné prostredie, vzdelávanie a sú naviazané na výdavkovú časť rozpočtu a ich plnenie je v súlade s rozpočtom. Sú to príjmy, ktoré mesto získava z cudzích zdrojov. Mesto ich zúčtováva s príslušnými inštitúciami, ktoré daný transfer alebo grant mestu poskytli. Nárast zaznamenali transfery v oblasti školstva (nárast o 567 937 EUR – t.j. nárast o 20,59 %) a v sociálnej oblasti (136 820 EUR – t.j. nárast o 32,16 %). Prehľad jednotlivých druhov príjmov z transferov a porovnanie s rovnakým obdobím predchádzajúcich rokov je uvedený v nasledujúcej tabuľke:

|  |  |  |  |
| --- | --- | --- | --- |
| **Druh poplatku** | **Skutočnosť k 30.6.2021** | **Skutočnosť k 30.6.2022** | **Skutočnosť k 30.6.2023** |
| Grant Terénny soc. pracovník | 15 271 | 15 699 | 16 658 |
| Grant chránená dielna | 20 024 | 22 977 | 24 701 |
| Osobitný príjemca | 2 182 | 2 887 | 2 220 |
| Dotácia pre OSS | 120 227 | 154 105 | 241 743 |
| Dotácia pre domov dôchodcov | 237 284 | 271 336 | 320 518 |
| Dotácia matrika | 14 464 | 18 383 | 18 417 |
| Dotácia Školský úrad | 18 016 | 18 054 | 19 674 |
| Dotácia Stavebný úrad | 28 105 | 27 817 | 31 578 |
| Dotácia ŠFRB | 11 036 | 10 980 | 11 583 |
| Dotácia pozemné komunikácie | 937 | 928 | 1 574 |
| Dotácia register obyv. a reg. adries | 7 313 | 7 384 | 7 049 |
| Dotácia životné prostredie | 2 126 | 2 151 | 2 304 |
| Dotácia prenesené kompetencie školstvo | 2 229 977 | 2 274 432 | 2 637 240 |
| Osobitné dotácie školstvo | 550 960 | 332 069 | 515 779 |
| Granty školy | 187 293 | 151 684 | 173 103 |
| Dotácia MsKJJ | 0 | 4 000 | 0 |
| Dotácia Ukrajina | 0 | 38 813 | 248 974 |
| Dotácia COVID | 91 530 | 1 337 | 0 |
| Grant Zlatá Priadka | 0 | 21 100 | 41 000 |
| Dotácie voľby, sčítanie | 27 102 | 0 | 3 139 |
| Dotácia Envirofond | 36 196 | 33 621 | 78 015 |
| Ostatné drobné dotácie a granty | 36 737 | 4 220 | 28 897 |
| **Administratívne a iné poplatky spolu** | **3 636 778** | **3 413 975** | **4 424 165** |

Ekonomická kríza spojená s energetickou krízou výrazne ovplyvnili hlavne výdavkovú časť bežného rozpočtu mesta a ich dopady sa prejavia ešte aj v ďalšom období. Vývoj podielových daní je veľmi nestabilný a odhady o jeho vývoji sa aj v dôsledku reforiem neustále menia. V dôsledku prijatých zákonov o odmeňovaní a nárastu minimálnej mzdy sa zvýšili personálne výdavky. Nárast cien energií zvýšil výdavky na prevádzku budov. Nárast cien pohonných hmôt sa prejavil v rastúcich nákladoch na službách a tovaroch.

**Kapitálové príjmy (230)**

Kapitálové príjmy sú tvorené z odpredaja majetku mesta a príjmu z kapitálových grantov.

|  |  |  |  |  |  |
| --- | --- | --- | --- | --- | --- |
| **Skutočnosť k 30.6.2021** | **Skutočnosť k 30.6.2022** | **Rozpočet 2023 schválený 15.12.2022** | **Rozpočet 2023 upravený 29.06.2023** | **Skutočnosť k 30.6.2023** | **% plnenia** |
| 277 447 | 378 586 | **6 885 615** | **6 871 097** | **267 646** | **3,90** |

**Kapitálové príjmy tvoria:**

1. **Príjem z predaja kapitálových aktív**

|  |  |  |  |  |  |
| --- | --- | --- | --- | --- | --- |
| **Skutočnosť k 30.6.2021** | **Skutočnosť k 30.6.2022** | **Rozpočet 2023 schválený 15.12.2022** | **Rozpočet 2022 upravený 29.06.2023** | **Skutočnosť k 30.6.2023** | **% plnenia** |
| 72 385 | 17 183 | **45 000** | **15 000** | **0** | **0,00** |

V prvom polroku 2023 mesto nedosiahlo žiadny príjem z predaja majetku. V druhom polroku 2023 sa očakávajú len príjmy z drobných odpredajov schválených MsZ.

1. **Granty a transfery**

V tejto kategórii kapitálových príjmov sa klasifikujú dotácie z fondov EÚ, grantov z ministerstiev a iných inštitúcií ako aj dary na rôzne projekty realizované mestom.

|  |  |  |  |  |  |
| --- | --- | --- | --- | --- | --- |
| **Skutočnosť k 30.6.2021** | **Skutočnosť k 30.6.2022** | **Rozpočet 2023 schválený 15.12.2022** | **Rozpočet 2023 upravený 29.06.2023** | **Skutočnosť k 30.6.2023** | **% plnenia** |
| 205 062 | 361 403 | **6 840 615** | **6 856 097** | **267 646** | **3,90** |

Mesto získalo za prvý polrok 2023 dotáciu na revitalizáciu lesoparku v sume 253 867 EUR, refundované boli prostriedky za mobilné dopravné ihrisko vo výške 9 897 EUR a sumu 3 882 EUR predstavovali finančné prostriedky z Úradu vlády na revitalizáciu ihriska na Ul. Kpt. Jaroša. Až v druhom polroku očakávame výrazné čerpanie grantových prostriedkov a to hlavne z projektov – rekonštrukcia predstaničného priestoru, kybernetická bezpečnosť a projekt SMART.

**Príjmové finančné operácie**

|  |  |  |  |  |  |
| --- | --- | --- | --- | --- | --- |
| **Skutočnosť k 30.6.2021** | **Skutočnosť k 30.6.2022** | **Rozpočet 2023 schválený 15.12.2022** | **Rozpočet 2023 upravený 29.06.2023** | **Skutočnosť k 30.6.2023** | **% plnenia** |
| 323 108 | 2 914 916 | **2 343 630** | **2 477 232** | **1 003 165** | **40,50** |

Dosiahnutý príjem finančných operácií za prvý polrok 2023 vo výške 1 003 165 EUR predstavuje:

* čerpanie rezervného fondu vo výške 230 472 EUR, ktorý bol čerpaný na splátky investičného úveru (223 892 EUR), revitalizáciu lesoparku (1 080 EUR) a ihrisko RODINKA (5 500 EUR),
* zapojenie účelovo viazaných finančných prostriedkov z roku 2022 a z jedální vo výške 277 828 EUR (v súlade so schváleným Záverečným účtom mesta za rok 2022),
* príjem z prijatých zábezpek za byty vo výške 1 272 EUR,
* príjem z prijatého komerčného úveru v sume 493 592 EUR, ktorý bol použitý na splátku faktúry za rekonštrukciu budovy DK Šaľa,

Rozpočtovaný investičný úver vo výške 1 179 500 EUR bude dočerpaný v druhom polroku a použitý bude primárne na projektovú dokumentáciu ďalšej rekonštrukcie plavárne, dofinancovanie rekonštrukcie predstaničného priestoru a revitalizácie lesoparku. Taktiež v druhom polroku budú presunuté aj ostatné prostriedky z rezervného fondu, ktorými bude financovaná časť investičných aktivít v zmysle uznesení MsZ a splátky istín.

1. **Zhodnotenie výdavkovej časti rozpočtu mesta**

Výdavková časť rozpočtu je rozpočtovaná programovo. Rozpočet má 15 samostatných programov a k nim rozpočtované bežné výdavky, kapitálové výdavky a výdavkové finančné operácie.

Za 1. polrok 2023 boli celkové výdavky čerpané vo výške 13 364 365 EUR, čo je 37,44 % čerpanie rozpočtu. V porovnaní s rovnakým obdobím predchádzajúceho roka sú celkové výdavky o 281 180 EUR nižšie, pričom bežné výdavky rozpočtu sa medziročne zvýšili o 1 505 173 EUR, kapitálové výdavky sa znížili o 1 461 020 EUR a výdavkové finančné operácie sú nižšie o 325 334 EUR.

Podľa jednotlivých druhov rozpočtov bolo čerpanie výdavkovej časti nasledovné :

|  |  |  |  |  |  |  |
| --- | --- | --- | --- | --- | --- | --- |
|  | **Skutočnosť k 30.6.2021** | **Skutočnosť k 30.6.2022** | **Rozpočet 2023 schválený 15.12.2022** | **Rozpočet 2023 upravený 29.06.2023** | **Skutočnosť k 30.6.2023** | **% plnenia** |
| **Bežné výdavky (600)** | 9 311 933 | 10 794 337 | 24 080 845 | 25 673 049 | 12 299 510 | 47,91 |
| **Kapitálové výdavky (700)** | 111 074 | 2 195 589 | 8 701 200 | 8 858 658 | 734 569 | 8,29 |
| **Výdavkové finančné operácie (800)** | 105 960 | 655 620 | 1 156 750 | 1 163 900 | 330 286 | 28,38 |
| **Spolu** | **9 528 967** | **13 645 545** | **33 938 795** | **35 695 607** | **13 364 365** | **37,44** |

**Bežné výdavky (600)**

Sú k 30.6.2023 čerpané vo výške 12 299 510 EUR, t. j 47,91 % zo schváleného rozpočtu.

V porovnaní s polrokom 2022 vzrástli bežné výdavky o 1 505 173 EUR (nárast o 13,94 %), zatiaľ čo bežné príjmy medziročne vzrástli o 2 151 774 EUR (nárast o 19,69 %). Finančné prostriedky boli použité na úhradu bežných výdavkov mesta v jednotlivých programoch rozpočtu.

Bežné výdavky ***podľa jednotlivých programov*** a ich porovnanie s minulým obdobím je nasledovné:

|  |  |  |  |  |  |  |
| --- | --- | --- | --- | --- | --- | --- |
| **Program** | **Skutočnosť k 30.6.2021** | **Skutočnosť k 30.6.2022** | **Rozpočet 2023 schválený 15.12.2022** | **Rozpočet 2023 upravený 29.06.2022** | **Skutočnosť k 30.6.2023** | **% plnenia** |
| 1. Plánovanie, manažment a kontrola | 155 033 | 187 637 | 405 090 | 414 265 | 170 006 | 41,04 |
| 2. Propagácia a marketing | 5 976 | 18 512 | 42 300 | 45 510 | 21 710 | 47,70 |
| 3. Interné služby | 153 157 | 117 781 | 317 540 | 346 480 | 164 297 | 47,42 |
| 4. Služby občanom | 19 045 | 26 972 | 55 220 | 56 510 | 24 515 | 43,38 |
| 5. Bezpečnosť, právo, poriadok | 507 299 | 552 535 | 1 234 160 | 1 254 247 | 615 515 | 49,07 |
| 6. Odpadové hospodárstvo | 336 789 | 440 760 | 1 201 000 | 1 243 513 | 571 533 | 45,96 |
| 7. Komunikácie | 288 480 | 344 874 | 406 550 | 466 550 | 324 731 | 69,60 |
| 8. Doprava | 9 165 | 99 943 | 172 000 | 203 000 | 108 993 | 53,69 |
| 9. Vzdelávanie | 5 163 049 | 5 607 394 | 12 607 000 | 13 297 714 | 6 331 168 | 47,61 |
| 10. Šport | 134 505 | 197 754 | 434 600 | 453 600 | 266 248 | 58,70 |
| 11. Kultúra | 267 091 | 521 487 | 976 325 | 1 021 735 | 501 469 | 49,08 |
| 12. Prostredie pre život | 128 469 | 139 299 | 465 660 | 515 570 | 156 946 | 30,44 |
| 13. Sociálna starostl. | 957 952 | 1 112 844 | 2 527 110 | 3 058 865 | 1 575 603 | 51,51 |
| 14. Bývanie | 272 772 | 288 952 | 652 040 | 652 040 | 300 161 | 46,03 |
| 15. Administratíva | 913 150 | 1 137 593 | 2 584 250 | 2 643 450 | 1 166 614 | 44,13 |
| **SPOLU** | **9 311 933** | **10 794 337** | **24 080 845** | **25 673 049** | **12 299 510** | **47,91** |

**Kapitálové výdavky (700)**

Sú k 30.6.20223 čerpané len vo výške 734 569 EUR t. j. 8,29 % zo schváleného rozpočtu. Prehľad čerpania kapitálových výdavkov je uvedený v nasledujúcej tabuľke:

|  |  |  |  |
| --- | --- | --- | --- |
| **Kapitálové výdavky** | **Rozpočet 2023 schválený 15.12.2022** | **Rozpočet 2023 upravený 29.06.2023** | **Skutočnosť k 30.6.2023** |
| Projektová dokumentácia | 20 000 | 70 000 | 1 676 |
| Kybernetická bezpečnosť | 148 600 | 138 900 | 0 |
| MsP - klimatizácia | 0 | 2 100 | 2 035 |
| Rekonštrukcia priestorov MsP | 10 000 | 15 000 | 14 901 |
| Modernizácia VO | 115 000 | 115 000 | 0 |
| Rekonštrukcia MK | 227 000 | 227 000 | 113 450 |
| Svetelná signalizácia | 16 800 | 16 800 | 16 759 |
| Parkovisko - cintorín | 0 | 55 000 | 0 |
| Predstaničný priestor | 5 791 600 | 5 853 100 | 5 703 |
| MŠ Družstevná – havária strechy | 0 | 11 000 | 0 |
| ZŠ Hollého - plynový sporák ŠJ, rekonštrukcia bleskozvodov | 0 | 9 721 | 2 720 |
| ZŠ s MŠ J. Murgaša - detské ihrisko | 0 | 11 732 | 0 |
| KV školstvo | 20 000 | 9 000 | 0 |
| Plaváreň | 85 000 | 85 005 | 5 |
| Rekonštrukcia budovy DK Šaľa | 494 000 | 494 000 | 493 592 |
| Ihrisko Rodinka ČSLA - Nešporova | 66 500 | 66 500 | 66 008 |
| Ihrisko Kpt. Jaroša | 0 | 4 500 | 0 |
| Lesopark, akčný plán | 905 000 | 911 660 | 1 080 |
| Automobil - terénna. opatrov. strarostlivosť | 0 | 11 000 | 0 |
| Krízové centrum - strecha | 0 | 16 640 | 16 639 |
| DD - kapitálové výdavky | 10 000 | 10 000 | 0 |
| SMART | 771 700 | 705 000 | 0 |
| 5 % spoluúčasť mesta na projektoch EÚ | 20 000 | 20 000 | 0 |
| **Kapitálové výdavky spolu** | **8 701 200** | **8 858 658** | **734 569** |

**Výdavkové finančné operácie (800)**

Predstavujú hlavne splátky istiny z úverov, ktoré mesto Šaľa spláca v zmysle uzatvorených zmlúv so ŠFRB a UniCredit bank. K 30.6.2023 boli čerpané vo výške 330 286 EUR, čo predstavuje 28,38 % čerpanie rozpočtu.

|  |  |  |  |  |  |  |
| --- | --- | --- | --- | --- | --- | --- |
|  | **Skutočnosť k 30.6.2021** | **Skutočnosť k 30.6.2022** | **Rozpočet 2023 schválený 15.12.2022** | **Rozpočet 2023 upravený 29.06.2023** | **Skutočnosť k 30.6.2023** | **% plnenia** |
| **Výdavkové fin. oper.** | 105 960 | 655 620 | **1 156 750** | **1 163 900** | **330 286** | **28,38** |

**Členenie výdavkových finančných operácií:**

|  |  |  |  |  |  |
| --- | --- | --- | --- | --- | --- |
| **Výdavkové fin. operácie** | **Skutočnosť k 30.6.2021** | **Skutočnosť k 30.6.2022** | **Rozpočet 2023 schválený 15.12.2022** | **Rozpočet 2023 upravený 29.06.2023** | **Skutočnosť k 30.6.2023** |
| Splátka komerč. úverov | 0 | 223 892 | 447 800 | 447 800 | 223 892 |
| Splátka úverov ŠFRB | 100 062 | 102 035 | 208 950 | 208 950 | 104 080 |
| Leasingové splátky | 2 240 | 2 327 | 0 | 0 | 0 |
| Splátka prekleňovacieho úveru | 0 | 318 827 | 0 | 0 | 0 |
| Splátka KTK | 0 | 0 | 500 000 | 500 000 | 0 |
| Vrátenie zábezpeky | 3 658 | 5 938 | 0 | 0 | 2 315 |
| Humanitárna pomoc UK | 0 | 2 600 | 0 | 7 150 | 0 |
| **Spolu** | **105 960** | **655 620** | **1 156 750** | **1 163 900** | **330 286** |

**Hodnotenie rozpočtu výdavkov za jednotlivé programy k 30.6.2023**

**Program 1: Plánovanie, manažment a kontrola**

*Zámer: Trvalo udržateľný rozvoj mesta Šaľa*

Program rozpočtuje výdavky na výkon funkcie primátora, prednostu, na útvar hlavného kontrolóra a na výkon funkcie poslancov. Ďalej sú tu rozpočtované výdavky súvisiace s plánovaním (strategické, územné a investičné), výdavky súvisiace s auditom a členstvom v samosprávnych organizáciách.

Rozpočet a čerpanie k 30.6.2023

|  |  |  |  |  |  |
| --- | --- | --- | --- | --- | --- |
| **Skutočnosť k 30.6.2021** | **Skutočnosť k 30.6.2022** | **Rozpočet 2023 schválený 15.12.2022** | **Rozpočet 2023 upravený 29.06.2023** | **Skutočnosť k 30.6.2023** | **% plnenia** |
| 179 006 | 190 835 | **425 090** | **484 265** | **171 683** | **35,45** |

**Bežné výdavky** v celkovej výške 170 006 EUR boli čerpané na personálne a reprezentačné výdavky primátora mesta (55 101 EUR – nárast o 4 404 EUR, t.j. nárast o 8,69 %), prednostu (22 391 EUR – nárast o 458 EUR, t.j. nárast o 2,09 %), útvaru hlavného kontrolóra (44 033 EUR – pokles o 5 057 EUR, t.j. pokles o 10,30 %), poslancov mestského zastupiteľstva (28 403 EUR – pokles o 15 400 EUR, t.j. pokles o 35,16 %) , na plánovanie a mládežnícky parlament (7 161 EUR), audit (6 758 EUR) a členstvo v samosprávnych organizáciách (6 159 EUR). Výdavky sa medziročne znížili o 9,40 %.

**Kapitálové výdavky** v sume 1 676 EUR boli použité na energetický audit,  projektové hodnotenie a posúdenie projektovej dokumentácie MŠ Budovateľskej.

**Program 2: Propagácia a marketing**

*Zámer: Pozitívny imidž mesta doma i v zahraničí*

V programe sú rozpočtované výdavky súvisiace s informovaním o dianí v meste, výdavky na propagačné podujatia a výdavky súvisiace s medzinárodnými vzťahmi a jarmokom.

Rozpočet a čerpanie výdavkov k 30.6.2023

|  |  |  |  |  |  |
| --- | --- | --- | --- | --- | --- |
| **Skutočnosť k 30.6.2021** | **Skutočnosť k 30.6.2022** | **Rozpočet 2023 schválený 15.12.2022** | **Rozpočet 2023 upravený 29.06.2023** | **Skutočnosť k 30.6.2023** | **% plnenia** |
| 5 976 | 18 512 | **42 300** | **45 510** | **21 710** | **47,70** |

Výdavky v sume 21 710 EUR sa použili na aktivity zamerané na medializáciu mesta, propagačné materiály a predmety, zlepšenie imidžu mesta, vzťahy s partnerskými mestami a Šalianskymi slávnosťami. Výdavky sú v porovnaní s polrokom 2022 o 17,28 % vyššie v dôsledku realizovania jarmoku už bez obmedzeného režimu.

# **Program 3: Interné služby**

*Zámer: Maximálne efektívna samospráva*

Program interné služby zahŕňa výdavky na informačné systémy, právne služby, správu a údržbu majetku mesta (budova MsÚ, budova na Dolnej ulici, krízové centrum, WC na Vlčanskej ulici, bývalá MŠ Palárika), vzdelávanie a pracovnú zdravotnú službu zamestnancov. Výdavky tohto programu predstavujú vo veľkej miere výdavky na energie (elektrická energia, plyn, voda), ktoré súvisia so správou budov.

Rozpočet a čerpanie výdavkov k 30.6.2023

|  |  |  |  |  |  |
| --- | --- | --- | --- | --- | --- |
| **Skutočnosť k 30.6.2021** | **Skutočnosť k 30.6.2022** | **Rozpočet 2023 schválený 15.12.2022** | **Rozpočet 2023 upravený 29.06.2023** | **Skutočnosť k 30.6.2023** | **% plnenia** |
| 168 365 | 117 781 | **466 140** | **485 380** | **164 297** | **33,85** |

**Bežné výdavky** vo výške 38 186 EUR boli použité na zabezpečenie informačného systému mesta (výdavky sa medziročne zvýšili o 45 % ), 222 EUR na trovy konania a súdne poplatky, 122 509 EUR predstavujú výdavky za správu a údržbu majetku mesta (z toho 91 062 EUR predstavujú výdavky za energie - elektrika, plyn, vodné, stočné – medziročne vzrástli až o 61 %, ďalej výdavky vo výške 31 447 EUR boli vynaložené na poistné, nájomné, opravy a údržbu, poplatky expertízy a znalecké posudky – nárast o 10 %) a v sume 3 380 EUR boli výdavky spojené so vzdelávaním zamestnancov mesta.

Bežné výdavky sa oproti porovnateľnému obdobiu predchádzajúceho roka zvýšili až   
o 46 516 EUR (t.j. nárast o 39,49 %), pričom vzrástli hlavne výdavky energie.

**Kapitálové výdavky** rozpočtované vo výške 138 900 EUR na projekt kybernetickej bezpečnosti budú realizované v 2. polroku.

# **Program 4: Služby občanom**

*Zámer: Kvalitný servis pre občanov*

Rozpočet programuzahŕňa výdavky na zabezpečenie fungovania zboru  pre občianske záležitosti a matriky. Sú to výdavky na vyplatenie odmien, ošatného, materiálne zabezpečenie obradov a podujatí, mzdy a odvody zamestnancov matriky.

Rozpočet a čerpanie výdavkov k 30.6.2023

|  |  |  |  |  |  |
| --- | --- | --- | --- | --- | --- |
| **Skutočnosť k 30.6.2021** | **Skutočnosť k 30.6.2022** | **Rozpočet 2023 schválený 15.12.2022** | **Rozpočet 2023 upravený 29.06.2023** | **Skutočnosť k 30.6.2023** | **% plnenia** |
| 19 045 | 26 972 | **55 220** | **56 510** | **24 515** | **43,38** |

Služby občanom znamenajú prostredníctvom zboru  pre občianske záležitosti organizovanie a spoluorganizovanie občianskych obradov, slávností a rôznych spoločenských podujatí. Celkové výdavky k 30.6.2023 vo výške 24 515 EUR boli čerpané na činnosť matriky ako preneseného výkonu štátnej správy (14 226 EUR – nárast o 10,79 %) a zboru  pre občianske záležitosti (10 289 EUR – pokles o 27,19 %). Medziročne sa celkové výdavky znížili o 9,11 % .

**Program 5: Bezpečnosť**

*Zámer: Šaľa – bezpečné mesto*

Program zahŕňa výdavky nevyhnutné na zabezpečenie prevádzky a fungovania mestskej polície (ďalej len MsP), požiarnej ochrany, civilnej ochrany, verejného osvetlenia a bezpečnosti obyvateľov.

Rozpočet a čerpanie výdavkov k 30.6.2023

|  |  |  |  |  |  |
| --- | --- | --- | --- | --- | --- |
| **Skutočnosť k 30.6.2021** | **Skutočnosť k 30.6.2022** | **Rozpočet 2023 schválený 15.12.2022** | **Rozpočet 2023 upravený 29.06.2023** | **Skutočnosť k 30.6.2023** | **% plnenia** |
| 507 299 | 552 535 | **1 359 160** | **1 386 347** | **632 451** | **45,62** |

Čerpanie a porovnanie výdavkov podľa ekonomickej klasifikácie

|  |  |  |  |  |  |
| --- | --- | --- | --- | --- | --- |
| **Rozpočet**  **Skutočnosť** | **Ekonomická klasifikácia**  **Druh výdavku** | | **Rok 2021 v EUR** | **Rok 2022 v EUR** | **Rok 2023 v EUR** |
| Rozpočet | 610 | mzdy, platy, služobné príjmy a ost. osob. vyr. | 582 744 | 598 800 | 633 670 |
| Skutočnosť | 229 541 | 287 781 | 301 530 |
| Rozpočet | 620 | poistné a príspevok do poisťovní | 221 500 | 226 500 | 235 500 |
| Skutočnosť | 81 036 | 101 779 | 105 031 |
| Rozpočet | 630 | tovary a služby | 405 110 | 331 750 | 347 748 |
| Skutočnosť | 189 623 | 151 464 | 193 565 |
| Rozpočet | 640 | bežné transfery | 15 356 | 23 200 | 37 329 |
| Skutočnosť | 7 100 | 11 511 | 15 388 |
| Rozpočet | 650 | splácanie úrokov | 0 | 0 | 0 |
| Skutočnosť | 0 | 0 | 0 |
| Rozpočet | 710 | obstarávanie kapitálových aktív | 115 000 | 125 000 | 132 100 |
| Skutočnosť | 0 | 0 | 16 937 |
| **Rozpočet spolu** |  |  | **1 339 710** | **1 305 250** | **1 386 347** |
| **Čerpanie spolu** |  |  | **507 299** | **552 535** | **632 451** |

Bežné výdavky boli čerpané vo výške 615 515 EUR a medziročne vzrástli o 62 980 EUR (t.j. nárast o 11,40 %). Hlavnú časť **bežných výdavkov** v tomto programe tvoria **personálne výdavky pracovníkov MsP**, chránenej dielne a pultu centralizovanej ochrany, a to vo výške 424 989 EUR (medziročne vzrástli o 3,36 %), ďalšia časť výdavkov bola použitá na **zabezpečenie prevádzky MsP** (29 692 EUR – nárast o 40 % EUR). Výdavky na zabezpečenie fungovania MsP sa medziročne celkovo zvýšili o 22 303 (t.j. nárast o 5,16 %).

Významnú časť výdavkov v tomto programe predstavujú **výdavky na verejné osvetlenie**, kde bolo čerpanie vo výške 154 568 EUR (z toho údržba 49 127 EUR a elektrická energia 105 441 EUR). Oproti rovnakému obdobiu minulého roka sa znížili výdavky na údržbu VO o 18 246 EUR t.j. pokles o 27,08 % a za elektrickú energiu vzrástli až o 56 880 EUR t.j. nárast o 117,13 %.

Výdavky v sume 3 281 EUR súvisia s prevádzkou **dobrovoľného hasičského zboru** a  2 984 EUR bolo použitých na opravu kotercov, starostlivosť o odchytené zvieratá a likvidáciu živočíšnych kadáverov vyzbieraných v intraviláne mesta v rámci podprogramu a prvku **ošetrovanie a karantenizácia zvierat**.

**Program 6: Odpadové hospodárstvo**

*Zámer:* *Šaľa - čisté mesto*

Rozpočet programu zahŕňa výdavky súvisiace so zberom, vývozom a uložením komunálneho odpadu,  kuchynského odpadu, separovaného zberu a výdavky súvisiace s nakladaním s odpadovými vodami.

Rozpočet a čerpanie výdavkov k 30.6.2023

|  |  |  |  |  |  |
| --- | --- | --- | --- | --- | --- |
| **Skutočnosť k 30.6.2021** | **Skutočnosť k 30.6.2022** | **Rozpočet 2023 schválený 15.12.2022** | **Rozpočet 2023 upravený 29.06.2023** | **Skutočnosť k 30.6.2023** | **% plnenia** |
| 336 919 | 440 760 | **1 201 000** | **1 243 513** | **571 533** | **45,96** |

**Bežné výdavky** boli čerpané vo výške 571 533 EUR a medziročne vzrástli   
o 130 773 EUR t.j. nárast o 29,67 %.

Výdavky boli použité hlavne na vývoz a uloženie komunálneho odpadu, kuchynského odpadu a separovaného zberu (476 546 EUR – medziročne vzrástli o 110 251 EUR, t.j. nárast o 30,13 %) a na prevádzku zberového dvora (3 012 EUR). Za stavebné práce a materiál spojený s výmenou polopodzemného kontajnera na ulici Gen. L. Svobodu vynaložilo mesto 6 081 EUR, výmena zberového vreca na plast a servis kontajnerov predstavovali výdavky mesta v sume 1 125 EUR. Výdavky na odkanalizovanie dažďovej vody z verejných priestranstiev mesta boli k 30.6. 2023 vo výške 84 769 EUR (medziročne vzrástli o 13 550 EUR, t.j. nárast o 19,03 %).

**Program 7: Komunikácie**

*Zámer: Bezpečné, upravené a čisté komunikácie*

Rozpočet tohto programu zahŕňa výdavky súvisiace s čistením, údržbou, opravou   
a rekonštrukciou mestských komunikácii a chodníkov, zimnou údržbou, opravou a výmenou dopravného značenia.

Rozpočet a čerpanie výdavkov k 30.6.2023

|  |  |  |  |  |  |
| --- | --- | --- | --- | --- | --- |
| **Skutočnosť k 30.6.2021** | **Skutočnosť k 30.6.2022** | **Rozpočet 2023 schválený 15.12.2022** | **Rozpočet 2023 upravený 29.06.2023** | **Skutočnosť k 30.6.2023** | **% plnenia** |
| 288 480 | 471 001 | **6 441 950** | **6 618 450** | **460 642** | **6,96** |

**Bežné výdavky** vo výške 324 731 EUR boli použité na zimnú údržbu (72 089 EUR – pokles o 11,89 %), čistenie mestských komunikácií (39 079 EUR – nárast o 15,92 %), údržbu a opravy mestských komunikácií, chodníkov a spevnených plôch (207 281 EUR – pokles o 2,04 %), údržbu a opravu svetelnej signalizácie a dopravného značenia (5 700 EUR – pokles o 12 041 EUR). Výdavky v súvislosti s publicitou a propagáciou rekonštrukcie záchytného parkoviska v predstaničnom priestore (tabuľa so samolepkou a lamináciou) boli vo výške 582 EUR. Výdavky sa medziročne znížili o 20 143 EUR, čo predstavuje pokles o 5,84 %.

**Kapitálové výdavky** boli čerpané vo výške 135 911 EUR z celkového rozpočtu 6 151 900 EUR. Zaplatené boli mesačné splátky (18 908 EUR/ mesiac) v zmysle splátkového kalendára za rekonštrukciu komunikácii z roku 2021, uhradená bola aj 2. faktúra za umiestnenie svetelnej signalizácie na Kráľovskej ulici (16 759 EUR) a tiež faktúry za stavebný dozor a prípravné práce na rekonštrukcii predstaničného priestoru (5 703 EUR). Vyššie výdavky očakávame v 2. polroku kedy budú finišovať rekonštrukčné práce v predstaničnom priestore.

**Program 8: Doprava**

*Zámer: Flexibilná doprava prispôsobená potrebám obyvateľov*

Rozpočet programu zahŕňa výdavky súvisiace s prevádzkou MHD.

Rozpočet a čerpanie výdavkov k 30.6.2023

|  |  |  |  |  |  |
| --- | --- | --- | --- | --- | --- |
| **Skutočnosť k 30.6.2021** | **Skutočnosť k 30.6.2022** | **Rozpočet 2023 schválený 15.12.2022** | **Rozpočet 2023 upravený 29.06.2023** | **Skutočnosť k 30.6.2023** | **% plnenia** |
| 9 165 | 99 943 | **172 000** | **203 000** | **108 993** | **53,69** |

Výdavky v sume 4 935 EUR boli použité na financovanie straty mestskej hromadnej dopravy na území mesta Šaľa za rok 2022, 54 972 EUR bolo uhradených v zmysle zmluvy 819/2016 vrátane dodatku č. 4 zmluvy 175/2022 ešte za rok 2022. V 1. polroku 2023 bol poskytnutý transfer na rok 2023 vo výške 49 086 EUR.

**Program 9: Vzdelávanie**

*Zámer: Inovatívny a efektívny výchovno-vzdelávací proces*

Program vzdelávanie obsahuje vzdelávacie a im prislúchajúce zariadenia financované   
a podporované z rozpočtu mesta. Konkrétne materské školy (MŠ), základné školy (ZŠ), základná umelecká škola (ZUŠ), centrum voľného času (CVČ) a spoločný školský úrad. Rozpočet programu zahŕňa výdavky na zabezpečenie originálnych a prenesených kompetencií v školstve. Ďalej sú rozpočtované výdavky z osobitných dotácii, vlastných príjmov a výdavky na nevyhnutné opravy.

Rozpočet a čerpanie výdavkov k 30.6.2023

|  |  |  |  |  |  |
| --- | --- | --- | --- | --- | --- |
| **Skutočnosť k 30.6.2021** | **Skutočnosť k 30.6.2022** | **Rozpočet 2023 schválený 15.12.2022** | **Rozpočet 2023 upravený 29.06.2023** | **Skutočnosť k 30.6.2023** | **% plnenia** |
| 5 179 167 | 5 632 957 | **12 627 000** | **13 339 167** | **6 333 889** | **47,48** |

**Bežné výdavky** rozpočtované vo výške 13 297 714 EUR boli čerpané v sume 6 331 168 EUR, čo je o 723 774 EUR viac ako za porovnateľné obdobie minulého roku t.j. nárast o 12,91 %. Výdavky na originálne kompetencie boli vo výške 2 298 311 EUR (čo predstavuje 43,71 % podielových daní) a medziročne sa zvýšili o 311 385 EUR, čo predstavuje nárast o 15,67 %). Na prenesené kompetencie boli vynaložené finančné prostriedky z decentralizačnej dotácie v sume 2 695 081 EUR a výdavky medziročne zvýšili o 317 161 EUR (t.j. nárast o 13,34 %). Výdavky z vrátených vlastných príjmov medziročne vzrástli zo sumy  381 362 EUR v roku 2022 na sumu 433 077 EUR v roku 2023 (t.j. nárast o 13,56 %). Výdavky na nákup potravín sa medziročne zvýšili zo sumy 325 861 EUR v roku 2022 na sumu 523 388 EUR v roku 2023 (t.j. nárast o 60,62 % v dôsledku toho, že sa zvýšila stravná jednotka). Výdavky z osobitných dotácií, ktoré mesto dostáva na cestovné, učebné pomôcky a knihy, školu v prírode, lyžiarsky výcvik, asistentov, odchodné a asistentov a ostatné boli vo výške 359 165 EUR a oproti roku 2022 sa zvýšili o 64 343 EUR t.j. nárast o 21,82 %. Okrem toho mesto v roku 2023 vrátilo časť dotácie na stravu a za pomocného vychovávateľa z roku 2022 vo výške 22 146 EUR.

**Výdavky Spoločného školského úradu k 30.06.2023** boli vo výške 2 075 EUR a boli použité na nákup materiálu, kníh,  na školenie pre školský úrad a na reprezentačné výdavky spojené s prijatím učiteľov.

**Výdavky materských škôl k 30.06.2023**

Z výdavkov sa financuje komplexné zabezpečenie činnosti materských škôl a tieto výdavky boli čerpané na mzdy, odvody, tovary a služby a boli čerpané vo výške 1 121 442 EUR (nárast o 160 032 EUR, t.j. nárast o 16,65 %).

**Výdavky základných škôl k 30.06.2023**

Z výdavkov sa financuje komplexné zabezpečenie činnosti základných škôl,  tieto výdavky boli čerpané na mzdy, odvody, tovary a služby a boli čerpané vo výške 3 358 025 EUR (nárast o 390 901 EUR, t.j. nárast o 13,17 %).

**Výdavky na záujmové vzdelávanie a voľno- časové aktivity boli k 30.6.2023** čerpané vo výške 511 850 EUR, pričom sa z nich financujú základná umelecká škola a centrum voľného času (nárast o 79 042 EUR, t.j. nárast o 18,26 %) .

**Ostatné účelovo určené bežné výdavky** **k 30.06.2023** na vzdelávacie poukazy, cestovné, učebné pomôcky, na predškolákov, odchodné, školu v prírode, na učebnice, mzdu asistenta učiteľa, plán obnovy a drobné projekty pre deti z Ukrajiny boli poukázané školám a školským zariadeniam v celkovej výške 359 165 EUR. Výdavky sa medziročne zvýšili o 64 343 EUR.

**Vlastné príjmy škôl, školských zariadení** a záujmovo vzdelávacích centier z prenájmov, poplatkov, grantov a dotácii, ktoré tieto zariadenia získavajú na svoje príjmové účty, boli k 30.6.2023 čerpané vo výške 433 077 EUR (zaznamenali medziročný nárast o 51 715 EUR). Školy a školské zariadenia používajú tieto finančné prostriedky na financovanie svojich potrieb počas roka

**Školské jedálne** – výdavky na potraviny boli k 30.6.2023 v sume 523 388 EUR (z toho dotácia poskytnutá školám a školským zariadeniam na stravu bola vo výške 189 645 EUR), čo predstavuje medziročný nárast výdavkov o 197 527 EUR

**Kapitálové výdavky boli k 30.6.2023** z celkovej rozpočtovanej sumy 41 453 EUR čerpané vo výške 2 720 EUR nasledovne:

|  |  |  |  |
| --- | --- | --- | --- |
|  | **Rozpočet 2023 schválený 15.12.2022** | **Rozpočet 2023 upravený 29.06.2023** | **Skutočnosť k 30.6.2023** |
| MŠ Družstevná – havária strechy | 0 | 11 000 | 0 |
| ZŠ Hollého – plynový sporák, rekonštrukcia bleskozvodov | 0 | 9 721 | 2 720 |
| ZŠ s MŠ J. Murgaša – detské ihrisko | 0 | 11 732 | 0 |
| Školstvo - rezerva | 20 000 | 9 000 | 0 |
| **SPOLU** | **20 000** | **41 453** | **2 720** |

**Program 10: Šport**

*Zámer: Šaľa - mesto športu*

Rozpočet programu zahŕňa výdavky nevyhnutné na zabezpečenie prevádzky zimného štadióna, športovej haly, futbalového štadióna Šaľa, futbalového štadióna Veča, kolkárne, tenisových kurtov a areálu bývalého kúpaliska. Ďalej sú to výdavky súvisiace so športovými podujatiami a krytou plavárňou v areáli Duslo a.s.

Rozpočet a čerpanie výdavkov k 30.6.2023

|  |  |  |  |  |  |
| --- | --- | --- | --- | --- | --- |
| **Skutočnosť k 30.6.2021** | **Skutočnosť k 30.6.2022** | **Rozpočet 2023 schválený 15.12.2022** | **Rozpočet 2023 upravený 29.06.2023** | **Skutočnosť k 30.6.2023** | **% plnenia** |
| 151 488 | 1 115 744 | **519 600** | **538 605** | **266 253** | **49,43** |

Čerpanie a porovnanie výdavkov podľa ekonomickej klasifikácie

|  |  |  |  |  |  |
| --- | --- | --- | --- | --- | --- |
| **Rozpočet**  **Skutočnosť** | **Ekonomická klasifikácia**  **Druh výdavku** | | **Skutočnosť k 30.6.2021** | **Skutočnosť k 30.6.2022** | **Skutočnosť k 30.6.2023** |
| Rozpočet | 610 | mzdy, platy, služobné príjmy a ostatné osobné vyrovnania | 68 000 | 70 100 | 72 200 |
| Skutočnosť | 31 001 | 30 957 | 34 152 |
| Rozpočet | 620 | poistné a príspevok do poisťovní | 23 000 | 23 750 | 26 200 |
| Skutočnosť | 9 950 | 9 889 | 11 103 |
| Rozpočet | 630 | tovary a služby | 305 690 | 291 920 | 338 342 |
| Skutočnosť | 93 554 | 148 425 | 208 989 |
| Rozpočet | 640 | bežné transfery | 11 000 | 11 000 | 16 858 |
| Skutočnosť | 0 | 8 482 | 12 005 |
| Rozpočet | 710 | obstarávanie kapitálových aktív | 1 092 000 | 1 435 000 | 85 005 |
| Skutočnosť | 16 983 | 917 990 | 5 |
| **Rozpočet spolu** | |  | **1 499 690** | **1 831 770** | **538 605** |
| **Čerpanie spolu** | |  | **151 488** | **1 115 743** | **266 253** |

**Bežné výdavky** boli použité na režijné náklady spojené s prevádzkou športovísk, revízie zariadení, údržbu budov a na personálne výdavky. Bežné výdavky  medziročne vzrástli o 68 494 EUR čo je nárast o 34,64 %. Členenie výdavkov podľa jednotlivých druhov športových aktivít bolo nasledovné:

|  |  |  |  |
| --- | --- | --- | --- |
|  | **Skutočnosť k 30.6.2021** | **Skutočnosť k 30.6.2022** | **Skutočnosť k 30.6.2023** |
| Zimný štadión | 10 673 | 35 104 | 41 304 |
| Futbalový štadión Šaľa | 23 725 | 37 711 | 41 129 |
| Futbalový štadión Veča | 2 152 | 3 770 | 4 843 |
| Mestská športová hala | 77 399 | 90 070 | 126 962 |
| Kolkáreň | 10 848 | 10 880 | 31 068 |
| Tenisové kurty | 9 488 | 5 278 | 8 608 |
| Športové aktivity realizované mestom | 100 | 1 672 | 1 549 |
| Kúpalisko | 120 | 220 | 1 185 |
| Plaváreň | 0 | 5 000 | 0 |
| Dotácie | 0 | 8 050 | 9 600 |
| **SPOLU** | **134 505** | **197 754** | **266 248** |

**Kapitálové výdavky** vo výške 5 EUR boli použité kúpu budov a pozemkov plavárne.

# **Program 11: Kultúra**

*Zámer: Bohatá a vyvážená kultúra pre všetkých*

Rozpočet programu zahŕňa výdavky súvisiace jednak so zabezpečením prevádzky kultúrnych zariadení v meste (Dom kultúry Šaľa, Dom kultúry Veča, amfiteáter a Mestská knižnica Jána Johanidesa,), ale aj kultúrnych a spoločenských podujatí realizovaných v týchto zariadeniach vrátane mzdových prostriedkov zamestnancov zabezpečujúcich kultúru.

Rozpočet a čerpanie výdavkov k 30.6.2023

|  |  |  |  |  |  |
| --- | --- | --- | --- | --- | --- |
| **Skutočnosť k 30.6.2021** | **Skutočnosť k 30.6.2022** | **Rozpočet 2023 schválený 15.12.2022** | **Rozpočet 2023 upravený 29.06.2023** | **Skutočnosť k 30.6.2023** | **% plnenia** |
| 300 630 | 1 626 005 | **1 470 325** | **1 515 735** | **995 061** | **65,65** |

**Bežné výdavky** v programe Kultúra k 30.6.2023 boli čerpané na kultúrnu infraštruktúru v sume 501 469 EUR a  medziročne klesli o 20 018 EUR, tj. pokles o 3,84 %. Výdavky sa znížili z dôvodu zaobstarania materiálového a interiérového vybavenia v roku 2022, ktoré boli zakúpené z dôvodu znovuprevádzkovania DK Šaľa po rekonštrukcii. Všetky ostatné výdavky (personálne – nárast o 15 %, energie – nárast o 105 %, kultúra – nárast o 35 %) sa medziročne zvýšili.

Členenie výdavkov podľa jednotlivých druhov kultúrnych aktivít bolo nasledovné :

|  |  |  |  |
| --- | --- | --- | --- |
|  | **Skutočnosť k 30.6.2021** | **Skutočnosť k 30.6.2022** | **Skutočnosť k 30.6.2023** |
| **MsKJJ** | 79 832 | 85 012 | 87 628 |
| **MsKS** | 182 251 | 420 400 | 391 550 |
| ***Personálne výdavky*** | *128 748* | *154 499* | *177 622* |
| ***Prevádzkové výdavky*** | ***34 890*** | ***143 757*** | ***48 860*** |
| Z toho :energie | 24 052 | 17 725 | 36 429 |
| ost. prev. výdavky (nábytok, vybavenie) | 10 838 | 126 032 | 12 431 |
| ***Výdavky spojené s kult. podujatiami*** | ***18 613*** | ***122 144*** | ***165 068*** |
| **Kultúrny dom Veča** | 4 041 | 3 352 | 7 445 |
| **Amfiteáter** | 967 | 377 | 626 |
| **Dotácie** | 0 | 9 000 | 10 000 |
| **Kultúrne pamiatky** | 0 | 0 | 101 |
| **Kultúrne podujatia organizované mestom** | 0 | 3 346 | 4 118 |
| **Spolu** | **267 091** | **521 487** | **501 469** |

**Kapitálové výdavky** vo výške 493 592 EUR boli použité na splátku faktúry za rekonštrukciu budovy DK Šaľa.

**Program 12: Prostredie pre život**

*Zámer: Mesto, v ktorom sa ľuďom dobre žije*

V programe sa financujú aktivity zamerané na skvalitnenie života obyvateľov v meste. Konkrétne to je starostlivosť o verejné priestranstvá a ich vybavenie, detské ihriská, verejné WC, artézske studne a pod. Svojím zameraním sem patria aj cintorínske služby.

Rozpočet a čerpanie výdavkov k 30.6.2023

|  |  |  |  |  |  |
| --- | --- | --- | --- | --- | --- |
| **Skutočnosť k 30.6.2021** | **Skutočnosť k 30.6.2022** | **Rozpočet 2023 schválený 15.12.2022** | **Rozpočet 2023 upravený 29.06.2023** | **Skutočnosť k 30.6.2023** | **% plnenia** |
| 135 831 | 159 819 | **1 437 160** | **1 498 230** | **224 034** | **14,95** |

**Bežné výdavky** tohto programu sú rozpočtované vo výške 515 570 EUR a k 30.6.2023 boli čerpané vo výške 156 946 EUR, čo je o 17 647 EUR viac ako v porovnateľnom období roku 2022. Použité finančné prostriedky boli vynaložené na zabezpečenie údržby verejnej zelene a verejných priestranstiev (zahŕňa aj odvoz biologického odpadu a výsadby zelene) v sume 112 841 EUR (medziročne sa zvýšili o 4 351 EUR z dôvodu výsadby stromov z projektu Envirofondu), výdavky na odkanalizovanie a renováciu artézskych studní v sume 22 019 EUR (nárast o 5 574 EUR, t.j. nárast o 33,89 % z dôvodu nárastu stočného), výdavky na detské ihriská,  mobiliár a WC v sume 8 145 EUR výdavky spojené s prevádzkou cintorínov a domov smútku v sume 13 942 EUR.

**Kapitálové výdavky** sú rozpočtované vo výške 982 660 EUR na revitalizáciu lesoparku, detské ihrisko Rodinka a ihrisko na Ul. Kpt. Jaroša. K 30.6. 2023 bolo použitých 66 008 EUR na vybudovanie detského ihriska Rodinka (z toho 34 500 EUR dostalo mesto grant z MPSVaR SR ešte v roku 2021) a 1 080 EUR bolo použitých na dotlač PD Revitalizácia lesoparku, Šaľa - pre zhotoviteľa a stavebný dozor - príprava podkladov k odovzdaniu staveniska.

**Podprogram 13. Sociálna starostlivosť**

*Zámer****:*** *Kvalitné a dostupné sociálne služby zodpovedajúce potrebám znevýhodnených skupín obyvateľstva*

Bežný rozpočet programu predstavuje hlavne výdavok vo forme transferu pre Organizáciu sociálnej starostlivosti mesta Šaľa (ďalej len OSS) a  pre rozpočtovú organizáciu Domov dôchodcov Šaľa.

Rozpočet a čerpanie výdavkov k 30.6. 2023

|  |  |  |  |  |  |
| --- | --- | --- | --- | --- | --- |
| **Skutočnosť k 30.6.2021** | **Skutočnosť k 30.6.2022** | **Rozpočet 2023 schválený 15.12.2022** | **Rozpočet 2023 upravený 29.06.2023** | **Skutočnosť k 30.6.2023** | **% plnenia** |
| 957 952 | 1 115 444 | **2 537 110** | **3 103 655** | **1 592 242** | **51,30** |

Bežné výdavky rozpočtované vo výške 3 058 865 EUR boli čerpané vo výške   
1 575 603 EUR, čo je o 462 759 EUR viac v porovnaní s predchádzajúcim rokom t.j. nárast o 41,58 %.

Finančné prostriedky mesta boli použité pre príspevkovú organizáciu OSS (592 215 EUR), pre rozpočtovú organizáciu Domov dôchodcov Šaľa (727 001 EUR), na pomoc utečencom a ubytovateľom z Ukrajiny (247 493 EUR) a ostatné výdavky sociálneho charakteru (výdavky mesta ako osobitného príjemcu – 2 130 EUR, materiál a vrecia na čistenie – 301 EUR, vratka príspevku OSS z roku 2022 – 6 437 EUR, terénneho sociálneho pracovníka – 27 EUR).

Finančné prostriedky boli pre **OSS** poskytnuté na jednotlivé zariadenia k 30.6.2023 nasledovne:

|  |  |  |  |
| --- | --- | --- | --- |
| **Zariadenie** | **Skutočnosť**  **k 30.6.2021** | **Skutočnosť**  **k 30.6.2022** | **Skutočnosť**  **k 30.6.2023** |
| Detské jasle | 11 037 | 14 260 | 16 268 |
| Terénna opatrovateľská služba | 104 340 | 89 232 | 160 360 |
| Centralizovaná opatrovateľská služba | 19 956 | 26 764 | 37 668 |
| Domov sociálnych služieb | 34 428 | 37 051 | 47 308 |
| Denné centrá - Kluby seniorov | 20 469 | 22 840 | 28 700 |
| Zariadenie pre seniorov | 89 630 | 104 488 | 146 684 |
| Útulok pre bezdomovcov | 25 248 | 31 915 | 29 013 |
| Nocľaháreň a SOH | 25 198 | 44 359 | 49 497 |
| Denné centrum zdravotne znevýhod. občanov | 3 117 | 3 496 | 3 904 |
| Riaditeľstvo OSS | 65 619 | 64 652 | 72 812 |
| **SPOLU** | **399 042** | **439 057** | **592 215** |

Transfer pre OSS sa medziročne zvýšil o 153 158 EUR (t.j. nárast o 34,88 %). Pričom mesto získalo dotáciu z MPSVaR SR vo výške 241 743 EUR (v roku 2022 bola výška dotácie v sume 154 105 EUR, t.j nárast o 56,87 %) a z vlastných zdrojov bol poskytnutý príspevok vo výške 350 472 EUR (v roku 2022 bol príspevok mesta z vlastných zdrojov vo výške 284 952 EUR, t.j. nárast o 22,99 %).

**Domov dôchodcov Šaľa** použil finančné prostriedky vo výške   
727 001 EUR, čo je o 113 210 EUR viac, ako tomu bolo v roku 2022 (t.j. nárast o 18,44 %). Z vlastných   prostriedkov rozpočtu mesta boli poskytnuté financie vo výške 100 000 EUR a medziročne sa zvýšili o 15 000 EUR (t.j. nárast o 17,65 %), dotácia zo ŠR poskytnutá v sume 349 318 EUR sa zvýšila o 77 982 EUR (t.j. o 28,74 %), výdavky z vlastných prostriedkov zariadenia boli vo výške 192 050 EUR a medziročne sú vyššie o 17 294 EUR (t.j. nárast o 9,90 %) a výdavky na potraviny v sume 85 634 EUR sa medziročne zvýšili o 2 934 EUR (t.j. nárast o 3,55 %). Nárast výdavkov z vlastných príjmov a výdavkov za potraviny je plne financovaný z príjmov od klientov zariadenia a stravníkov a priamo súvisí s obsadenosťou zariadenia.

Súčasťou programu jej podprogram aj rozpočtovaný ako **Pomoc Ukrajine**. Sú tu rozpočtované výdavky súvisiace s ubytovaním a stravovaním utečencov. Celková výška pomoci bola k 30.6.2023 vo výške 247 493 EUR (z toho 4 358 EUR bolo uhradených za potravinovú pomoc, 243 135 EUR predstavoval príspevok na ubytovanie odídencov). Výdavky sú financované výlučne z dotácie štátu a medziročne sa zvýšili o 193 906 EUR.

**Program 14: Bývanie**

*Zámer****:*** *Šaľa - mesto s najkvalitnejšími podmienkami pre bývanie v celom regióne*

Rozpočet programu zahŕňa výdavky na réžie, správu bytov, drobné opravy, príspevky do fondu opráv,  poplatky spojené s prenájmom bytov vo vlastníctve  mesta  Šaľa a výdavky spojené so splácaním istín a úrokov z bytov postavených zo ŠFRB.

Rozpočet a čerpanie výdavkov k 30.6.2023

|  |  |  |  |  |  |
| --- | --- | --- | --- | --- | --- |
| **Skutočnosť k 30.6.2021** | **Skutočnosť k 30.6.2022** | **Rozpočet 2023 schválený 15.12.2022** | **Rozpočet 2023 upravený 29.06.2023** | **Skutočnosť k 30.6.2023** | **% plnenia** |
| 376 492 | 396 925 | **860 990** | **860 990** | **406 556** | **47,22** |

**Bežné výdavky programu** sú rozpočtované v celkovej výške 652 040 EUR a boli čerpané v sume 300 161 EUR. Výdavky medziročne vzrástli o 11 209 EUR v súvislosti s nárastom cien energii.

Bežné výdavky boli použité na úhradu režijných nákladov, na služby spojené so správou bytov, na tvorbu fondu opráv, na údržbu, na drobné opravy, za špeciálne služby, na poplatky (kolky a súdne poplatky) a na úroky z úverov.

Ďalšie výdavky programu súviseli so splácaním istín z úverov zo Štátneho fondu rozvoja bývania (ďalej ŠFRB). Tieto boli čerpané vo **výdavkových finančných operáciách,** pričom na splácanie istín bolo použitých 104 080 EUR. Čiastka 2 315 EUR bola čerpaná vo finančných operáciách ako vrátená zábezpeka na byty.

**Program 15: Administratíva**

*Zámer****:*** *Šaľa - maximálne funkčný mestský úrad*

Rozpočet programu zahŕňa výdavky súvisiace s bežným chodom mestského úradu (poštovné, telekomunikačné služby, odborná literatúra, kancelárske potreby, nábytok, čistiace prostriedky, revízie, opravy, pranie, čistenie, výdavky súvisiace s prevádzkou motorových vozidiel, úroky a bankové poplatky, ale najmä personálne výdavky zamestnancov mesta) mimo režijných výdavkov (plyn, elektrika, voda), ktoré sú rozpočtované v programe   
3. Interné služby.

Rozpočet a čerpanie výdavkov k 30.6.2023:

|  |  |  |  |  |  |
| --- | --- | --- | --- | --- | --- |
| **Skutočnosť k 30.6.2021** | **Skutočnosť k 30.6.2022** | **Rozpočet 2023 schválený 15.12.2022** | **Rozpočet 2023 upravený 29.06.2023** | **Skutočnosť k 30.6.2023** | **% plnenia** |
| 913 150 | 1 680 312 | **4 323 750** | **4 316 250** | **1 390 506** | **32,22** |

|  |  |  |  |  |  |
| --- | --- | --- | --- | --- | --- |
| **Rozpočet**  **Skutočnosť** | **Ekonomická klasifikácia**  **Druh výdavku** | | **Skutočnosť k 30.6.2021** | **Skutočnosť k 30.6.2022** | **Skutočnosť k 30.6.2023** |
| Rozpočet | 610 | mzdy, platy, služobné príjmy a ostatné osobné vyrovnania | 1 309 090 | 1 322 450 | 1 464 880 |
| Skutočnosť | 554 556 | 679 921 | 662 065 |
| Rozpočet | 620 | poistné a príspevok do poisťovní | 516 053 | 512 450 | 574 705 |
| Skutočnosť | 219 787 | 262 332 | 248 243 |
| Rozpočet | 630 | tovary a služby | 306 132 | 341 777 | 308 091 |
| Skutočnosť | 118 867 | 161 085 | 134 036 |
| Rozpočet | 640 | bežné transfery | 39 310 | 59 560 | 113 774 |
| Skutočnosť | 15 634 | 28 997 | 30 301 |
| Rozpočet | 650 | splácanie úrokov a ostatné platby súvisiace s úverom | 40 000 | 40 000 | 182 000 |
| Skutočnosť | 4 305 | 5 259 | 91 969 |
| Rozpočet | 710 | obstaranie kapitálových aktív | 17 400 | 507 200 | 725 000 |
| Skutočnosť | 0 | 0 | 0 |
| Rozpočet | 820 | splácanie istín | 500 000 | 1 266 628 | 947 800 |
| Skutočnosť | 0 | 542 719 | 223 892 |
| **Rozpočet spolu** | |  | **2 727 985** | **4 050 065** | **4 316 250** |
| **Čerpanie spolu** | |  | **913 150** | **1 680 312** | **1 390 506** |

Bežné výdavky programu boli čerpané vo výške 1 166 614 EUR, čo je o 29 021 EUR viac (t.j. nárast o 2,55 %) ako v roku 2022. Nárast bežných výdavkov súvisí s výrazným zvýšením úrokových sadzieb z komerčných úverov. Tie zaznamenali až 17 násobný nárast (kým k 30.6.2022 boli vo výške 5 259 EUR, k 30.6.2023 už boli vo výške 91 969 EUR). Pokles výdavkových finančných operácií súvisí so splatením preklenovacieho úveru v 1. polroku 2022, ktorý bol čerpaný pri úhrade faktúry za rekonštrukciu DK, po pripísaní finančných prostriedkov z NFP.

Najvyššiu časť bežných výdavkov (1 007 619 EUR) predstavujú personálne výdavky (vrátane MsÚ, zimný štadión, cintorín, stavebný úrad, ŠFRB, školský úrad a register obyvateľov). Tieto výdavky sa medziročne znížili o 55 513 EUR, čo predstavuje pokles o 5,22 %.

Z ostatných prevádzkových výdavkov (158 994 EUR, ktoré medziročne vzrástli o 84 533 EUR, čo predstavuje nárast o 113,53 %) predstavujú výdavky na telefónne a poštové služby 23 017 EUR, na kancelárske potreby a ostatný materiál 8 014 EUR, výdavky spojené s užívaním áut 9 916 EUR,  referendum a vratka nepoužitých finančných prostriedkov 15 282 EUR, výdavky spojené so službami a poplatkami 7 965 EUR, výdavky použité na bankové poplatky a splátku úrokov z investičných úverov boli vo výške 94 802 EUR.

Výdavky v sume 223 892 EUR predstavovali splátky istiny z dlhodobého komerčného úveru v UniCredit bank na základe štvrťročného splátkového kalendára.

1. **Prehľad záväzkov k 30.06.2023**

**Záväzky z dodávateľských faktúr k 30.6.2023**

|  |  |  |  |  |  |
| --- | --- | --- | --- | --- | --- |
| **Záväzky v EUR k 30.6.2022** | | | **Záväzky v EUR k 30.6.2023** | | |
| **Rozdelenie podľa charakteru** | | | **Rozdelenie podľa charakteru** | | |
| **Investičné** | v lehote splatnosti | 4 896 696 | **Investičné** | v lehote splatnosti | 3 690 202 |
| po lehote splatnosti | 0 | po lehote splatnosti | 0 |
| **Spolu** | **4 896 696** | **Spolu** | **3 690 202** |
| **Bežné** | v lehote splatnosti | 140 275 | **Bežné** | v lehote splatnosti | 155 836 |
| po lehote splatnosti | -4 484 | po lehote splatnosti | -2 716 |
| **Spolu** | **135 791** | **Spolu** | **153 121** |
| **SPOLU** |  | **5 032 487** | **SPOLU** |  | **3 843 322** |

Investičné záväzky v lehote splatnosti súvisia s realizáciou 3. etapy rekonštrukcie VO (677 420 EUR - túto investíciu bude splácať mesto na základe splátkového kalendára do roku 2028), s rekonštrukciou interiéru budovy DK Šaľa (987 184 EUR - faktúra je v zmysle splatnosti splatná do roku 2026, pričom prvá splátka bola uhradená ešte v 1. polroku 2022), s rekonštrukciou mestských komunikácii realizovanou koncom roka 2021 (1 909 742 EUR - táto investícia je splatná podľa splátkového kalendára do roku 2031), s projektom Zvýšenie kybernetickej bezpečnosti mesta (faktúra vo výške 114 276 EUR bude uhradená po pripísaní finančných prostriedkov z NFP) a projektovou dokumentáciou (1 580 EUR so splatnosťou v júli 2023).

1. **Prehľad úverov k 30.6.2023**

Výška nesplatenej istiny z poskytnutých dlhodobých komerčných a dodávateľských úverov dosiahla k 30.6.2023 výšku 16 047 471 EUR.

|  |  |  |  |  |  |  |
| --- | --- | --- | --- | --- | --- | --- |
| **Veriteľ** | **Splátka istiny k 30.6.2021** | **Výška nesplatenej**  **istiny**  **k 30.6.2021** | **Splátka istiny k 30.6.2022** | **Výška nesplatenej**  **istiny**  **k 30.6.2022** | **Splátka istiny k 30.6.2023** | **Výška nesplatenej**  **istiny**  **k 30.6.2023** |
| **ŠFRB I** | 23 128,51 | 704 330,05 | 24 052,43 | 656 765,57 | 25 019,48 | 607 283,92 |
| **ŠFRB II** | 9 092,68 | 280 608,10 | 9 455,90 | 261 909,13 | 9 836,08 | 242 456,47 |
| **ŠFRB III** | 15 684,11 | 1 431 857,62 | 15 842,71 | 1 400 291,07 | 16 003,87 | 1 368 402,66 |
| **ŠFRB IV** | 52 156,97 | 4 909 373,64 | 52 684,38 | 4 804 404,30 | 53 220,26 | 4 698 364,70 |
| **UNI Credit reštruktr. úver 5 821 189,35 EUR** | 0,00 | 4 757 408,28 | 223 892,00 | 5 597 297,35 | 223 892,00 | 5 149 513,35 |
| **UNI Credit – 500 tis. EUR** | - | - | - | - | 0 | 425 782,61 |
| **ČSOB – 1330 tis. EUR** | - | - | - | - | 0 | 493 591,93 |
| **Preklenovací úver** | 0,00 | 0,00 | 318 826,89 | 0 | 0 | 0 |
| **Štátna pôžička** | 0,00 | 474 914,00 | 0,00 | 474 914,00 | 0 | 474 914,00 |
| **Yunex, s.r.o. – (Siemens) verejné osvetlenie** | - | - | - | - | 0 | 677 420,09 |
| **BFF – (Eurovia SK) rekonštrukcia MK** | - | - | - | - | 113 449,98 | 1 909 741,76 |
| **SPOLU** | **100 062,27** | **12 558 491,69** | **644 754,31** | **13 195 581,42** | **441 421,67** | **16 047 471,49** |

Od roku 2023 má mesto na základe podnetu z Finančnej správy SR povinnosť do úverovej zaťaženosti započítavať aj „Záväzky po zmene veriteľa vo výkaze FIN 5-04. Pod záväzkami po zmene veriteľa sa vo finančných výkazoch uvádzajú záväzky, ktorých plnenie prešlo z pôvodného veriteľa na tretiu stranu, ktorou je finančná inštitúcia zaradená vždy v sektore S.12 – finančná korporácia, ale zároveň ňou nie je banka (napr. to môže byť faktoringová spoločnosť, ktorej činnosťou je skupovanie pohľadávok)“. Pre mesto Šaľa to znamená, že do úverovej zaťaženosti vstupujú teraz už dva dodávateľské úvery – Realizácia 3. etapy rekonštrukcie verejného osvetlenia (677 420 EUR) a Rekonštrukcia mestských komunikácii (1 909 742 EUR). Tieto záväzky v minulom období figurovali len v záväzkoch z dodávateľských faktúr. Z tohto dôvodu sa medziročne výraznejšie zvýšila úverová zaťaženosť mesta.

Úverová zaťaženosť mesta k 30.6.2023 v zmysle zákona č. 583/2004 Z.z. o rozpočtových pravidlách v znení neskorších predpisov je v sume 9 130 964 EUR (čo je o 3 058 753 EUR viac ako v polroku 2022, bez úverov ŠFRB ale už vrátane dvoch dodávateľských úverov), čo predstavuje **41,21 %** skutočných bežných príjmov rozpočtového roka 2022 (22 156 124 EUR)

|  |  |  |  |  |  |
| --- | --- | --- | --- | --- | --- |
|  | **30.6.2021** | **31.12.2021** | **30.6.2022** | **31.12.2022** | **30.6.2023** |
| **Úverová zaťaženosť** | 26,35 % | 30,50 % | 29,78 % | 30,77 % | 41,21 % |

**V. Stav a vývoj nedoplatkov na dani z nehnuteľností a poplatku za komunálne odpady k 30.6.2023**

Na základe plnenia uznesenia MsZ č. 7/2018- VII je spracovaná informácia o stave a vývoji nedoplatkov na dani z nehnuteľností a poplatku za komunálne odpady.

**Stav a vývoj nedoplatkov na dani z nehnuteľnosti a poplatku za komunálne odpady k 30.6.2023.**

Prehľad pohľadávok

|  |  |  |  |
| --- | --- | --- | --- |
|  | K 31.12.2021 | K 31.12.2022 | K 30.06.2023 |
| Daň z nehnuteľnosti | 150 342 | 147 006 | 104 428 |
| Poplatok za KO | 426 272 | 436 209 | 409 643 |

K 31.12.2022 boli pohľadávky mesta na dani z nehnuteľnosti vo výške 147 006 EUR a  poplatku za KO a množstevný zber spolu vo výške 436 209 EUR. K 30.6.2023 sa výška pohľadávok mesta sumárne znížila o 69 144 EUR.

Z celkovej výšky nedoplatkov na dani z nehnuteľnosti značnú časť, t.j. vyše 60 000 EUR predstavujú nedoplatky viacerých daňových subjektov, ktoré sú v procese prebiehajúceho odvolacieho konania. Tieto odvolacie konania nie sú k dnešnému ňu právoplatne skončené.

Vymáhanie nedoplatkov

Mesto každoročne systematicky pracuje s daňovými nedoplatkami s cieľom znížiť ich celkovú výšku a eliminovať počet daňových neplatičov. S týmto cieľom mesto zasiela občanom, ktorí si daňové povinnosti nesplnia včas a v správnej výške výzvy na zaplatenie nedoplatkov. Ak občania neuhradia daňové nedoplatky ani na základe výzvy na úhradu daňového nedoplatku, mesto pristupuje k ich vymáhaniu v daňovom exekučnom konaní podľa zákona č. 563/2009 Z.z. o správe daní (daňový poriadok) a o zmene a doplnení niektorých zákonov v znení neskorších predpisov.

Výraznú zmenu v  súvislosti s  exekučným vymáhaním daňových nedoplatkov priniesol zákon č. 233/2019 Z.z. o ukončení niektorých exekučných konaní a o zmene a doplnení niektorých zákonov. V zmysle tohto zákona došlo doteraz k zastaveniu starých exekučných konaní v celkovej sume 166 328 EUR. Ide o exekúcie, ktoré boli vedené u súdnych exekútorov a došlo k ich zastaveniu z dôvodu, že do piatich rokov od začatia exekučného konania sa nepodarilo zistiť žiaden majetok ani príjem dlžníka, ktorý by mohol byť postihnutý exekúciou. Tieto daňové nedoplatky však nie je možné ani po zastavení exekúcie odpísať a mesto ich musí evidovať ešte 20 rokov, prípadne zvážiť možnosť ich opätovného exekučného vymáhania. Vymáhanie daňových nedoplatkov prostredníctvom súdnych exekútorov predstavovalo pre mesto finančnú záťaž, nakoľko pri zastavení exekúcie z vyššie uvedených dôvodov je povinné uhrádzať súdnemu exekútorovi trovy exekúcie.

Prehľad nedoplatkov vymáhaných v exekučných konaniach od roku 2021:

|  |  |  |  |
| --- | --- | --- | --- |
|  | 2021 | 2022 | 1.polrok 2023 |
| Výška nedoplatkov vymáhaná v exekučnom konaní | 87 008 | 128 373 | 41 367 |
| Čiastka uhradená v exekučnom konaní | 47 437 | 110 867 | 33 152 |

Daňové exekučné konanie je konanie, v ktorom mesto ako správca dane z úradnej moci vymáha daňové nedoplatky. Exekučným vymáhaním sú síce pohľadávky mesta zabezpečené, avšak ich úhrada je v mnohých prípadoch neistá a zdĺhavá, nakoľko je závislá od viacerých negatívnych skutočností, ktoré vyplývajú z majetkových pomerov daňových dlžníkov. Ide predovšetkým o neexistenciu bankového účtu daňového dlžníka, nedostatok finančných prostriedkov na účte daňového dlžníka, nízky dôchodok daňového dlžníka, príjem vo výške minimálnej mzdy alebo vyhlásenie osobného bankrotu fyzickej osoby. Mesto pri výkone daňovej exekúcie primárne uprednostňuje tých daňových dlžníkov, u ktorých je vyšší predpoklad vymoženia ich dlhu. Ide o tých daňových dlžníkov, ktorí dlhujú za obdobie posledných rokov. Početnú a problematickú skupinu daňových neplatičov tvoria osoby, u ktorých je nízky predpoklad vymoženia daňového dlhu, nakoľko nebol u nich zistený žiaden príjem ani majetok. Dlh týchto osôb každoročne narastá.

Pri vymáhaní daňových nedoplatkov mesto využíva viaceré spôsoby daňovej exekúcie. Najefektívnejší a najrýchlejší spôsob vykonávania daňovej exekúcie je prikázaním pohľadávky z účtu v banke. Na tento účel mesto využíva systém prevádzkovaný spoločnosťou CRIF – Slovak Credit Bureau, s.r.o., prostredníctvom ktorého sú sprístupnené informácie o bankových  účtoch daňových dlžníkov aj s možnosťou vykonania exekúcie odpísaním finančných prostriedkov priamo z týchto bankových účtov. Mesto pravidelne žiada o súčinnosť Sociálnu poisťovňu, aby získalo informácie týkajúce sa zamestnávateľov daňových dlžníkov, platiteľov poistného a dávok vyplácaných Sociálnou poisťovňou. Na zabezpečenie dlhu tých daňových dlžníkoch, ktorí sú vlastníkmi nehnuteľností mesto využíva inštitút zriadenia záložného práva k nehnuteľnostiam. Prevažná väčšina daňových nedoplatkov, ktoré tvoria poplatky za komunálne odpady sa nedá zabezpečiť záložným právom k nehnuteľnosti, keďže títo daňoví dlžníci nie sú vlastníkmi žiadnej nehnuteľnosti.

Pri systematickej práci s daňovými nedoplatkami sa mesto pravidelne zameriava aj na nedoplatky fyzických osôb, ktoré zomreli. Tieto nedoplatky mesto prihlasuje do dedičského konania. V prevažnej väčšine prípadov dlžníci zomreli ako nemajetní, a teda k uspokojeniu pohľadávok mesta týmto spôsobom väčšinou nedochádza.

Nevymožiteľnú skupinu nedoplatkov na dani z nehnuteľnosti a poplatku za komunálny odpad tvoria nedoplatky voči fyzickým a právnickým osobám v konkurze ku dňu 30.6.2023 v celkovej výške 31 708EUR. Daňové nedoplatky  vyhlásením konkurzu voči fyzickej osobe (osobný bankrot) nezanikajú. Daňový poriadok ich zaraďuje do kategórie dočasne nevymožiteľných nedoplatkov, ktorých vymáhanie nie je možné. Tieto nedoplatky v zmysle daňového poriadku zanikajú dňom nasledujúcim po uplynutí šiestich rokov od vyhlásenia konkurzu.

Daňové nedoplatky, ktoré boli uplatnené prostredníctvom správcu konkurznej podstaty voči právnickým osobám   zanikajú až po zániku daňového subjektu. Vzhľadom k tomu, že  väčšina spoločností po konkurze  nie je  z obchodného registra vymazaná, mesto  musí evidovať tieto daňové nedoplatky po dobu 20 rokov.